I Italija uvodi digitalnu taksu za tehnološke firme - Nova ekonomija\nI Italija uvodi digitalnu taksu za te...\nParlament Italije usvojio je nove zakone koji predviđaju oporezivanje tehnoloških giganta koji globalno posluju, mahom baziranih u Sjedinjenim Američkim Državama, koji će se primenjivati od 1. januara 2020. godine.\nKompanije koje godišnje prihoduju više od 750 miliona evra i 5,5 miliona evra u Italiji vlada u Rimu će ubuduće oporezivati stopom od 3%.\nOčekuje se da će primena ovog pravila naročito pogoditi velike multinacionalne digitalne firme ili visokoprofitabilne brendove, koji često prebacuju svoje zarade iz države u državu kako bi umanjile poresko opterećenje.\nItalija je u decembru prošle godine ocenila da bi digitalna taksa samo u 2020. godine doneti prihode od 600 miliona evra, prenosi Vol strit džurnal (Wall Street Journal).\nItalija nije prva država članica Evropske unije koja je usvojila ovakvo rešenje. Pre nje, Francuska i Austrija su u svoje pravne sisteme integrisale slične „digitalne poreze".\nPrethodno je Organizacija za ekonomsku saradnju (OECD) je, nakon višemesečnih pregovora država članica, predložila da se korporacije koje posluju globalno oporezuju u odnosu na prihode koje ostvare na teritoriji pojedinačne države, a ne samo u zemlji u kojoj su registrovali podružnicu.\nPredsednik SAD Donald Tramp je tokom prethodnog sastanka G7 država pretio da će da podigne uvozne takse na robu iz Francuske ako Pariz počne unilateralno da oporezuje severnoameričke firme, a novi zakon u Italiji se može posmatrati kao novo zaoštravanje u transatlantskim ekonomskim odnosima.\nDa li se Evropa kasno setila digitalnog suveren...\nJeftinije registrovanje patenata i žigova od de...\nDomaća gejming industrija prihodovala skoro 100...\nDržava dala 2,6 miliona evra za hotelski komple...


Najmanje 75 zatvorenika pobeglo iz zatvora u Paragvaju, većina iz zloglasne brazilske bande - Svet - Dnevni list Danas\nPočetna » Svet » Najmanje 75 zatvorenika pobeglo iz zatvora u Paragvaju, većina iz zloglasne brazilske bande\nNajmanje 75 zatvorenika pobeglo iz zatvora u Paragvaju, većina iz zloglasne brazilske bande\nNajmanje 75 zatvorenika, od kojih su mnogi članovi zloglasne brazilske bande, pobeglo je danas iz zatvora u Paragvaju u pograničnom mestu, saopštile su vlasti.\n0Piše: Beta 19. januara 2020. 23.39\nFoto: Beta/ AP Photo/Marciano Candia)\nVlasti Paragvaja su navele da su u zatvoru čiji je direktor odmah smenjen, pronašle tunel kojim su zatvorenici pobegli, kao i 200 kesa sa iskopanom zemljom u ćelijama.\nMinistarka pravde Sesilija Peres ocenila je da je „nemoguće da niko nije ništa video sve to vreme“ jer to, kako je kazala, „nije posao za jednu noć ili jedan dan“.\nParagvajski ministar unutrašnjih poslova Euklides Asevedo izjavio je da tunel možda služi da prikrije saučeništvo zatvorskih zvaničnika i da su mnogi begunci možda pušteni da izađu kroz glavnu kapiju zatvora.\nAsevedo je rekao da većina odbeglih pripada brazilskoj bandi „Primeiro komando da kapital“, formiranoj devedesetih godina u zatvoru u Sao Paolu, koja je vremenom postala jedna od najvećih kriminalnih organizacija u Brazilu.\nBrazilski ministar pravde Serđo Moro kazao je da vlasti pokušavaju da spreče begunce da se vrate u tu zemlju.\n„Ako ponovo uđu u Brazil, dobiće kartu u jednom pravcu, za federalni zatvor“, napisao je Moro na Tviteru.\nViše od 170 zatvorenika pobeglo iz zatvora na Haitiju


U prioritetima Ministarstva za rad u 2019. godini, reorganizacija centara za socijalni rad | PROPISI.NET | Svi propisi Republike Srbije online\nNaslovna Pravo U prioritetima Ministarstva za rad u 2019. godini, reorganizacija centara za socijalni...\nU prioritetima Ministarstva za rad u 2019. godini, reorganizacija centara za socijalni rad\nMinistar za rad, zapošljavanje, boračka i socijalna pitanja Zoran Đorđević predstavio je dosadašnje rezultate rada Ministarstva i najavio planove i projekte koji će se realizovati u narednoj godini, kako bi Srbija napredovala u svakom pogledu, a što je u nadležnosti Ministarstva.\nMinistar Đorđević je na početku zahvalio svima u Ministarstvu, kao i drugim institucijama i nevladinim organizacijama, koje su učestvovale u mnogobrojnim projektima i svojim radom, pomogli u ostvarenju postavljenih ciljeva i istakao da sigurno bez zalaganja svakog od njih ni predstavljeni rezultati ne bi bili ovako uspešni.\n„Ministarstvo koje vodim je veoma kompleksno i obuhvata različite oblasti, ali je svaka od njih fokusirana na brigu o građanima Srbije, jer je obezbeđivanje njihovih boljih uslova za njihov život i rad svakako naš prioritet“, rekao je Đorđević.\nKao jedan od najvažnijih realizovanih projekata tokom prethodne godine, prema rečima ministra je „Reci NE radu na crno“, koji je od početka realizacije dao dobre rezultate u borbi protiv sive ekonomije.\nPored ovog projekta, uspešno je završena i prva faza u okviru projekta izrade Socijalnih karata.\n„Ovaj projekat će doprineti da naši građani lakše i brže dolaze do ostvarivanja svojih prava“, istakao je Đorđević.\nTakođe, jedan od prioriteta rada za sledeću godinu jeste i reorganizacija centara za socijali rad.\nPočetkom tekuće godine Ministarstvo je krenulo i u sistematizaciju radnih mesta.\n„Analizom poslovnih procesa želimo da vidimo kako funkcioniše Ministarstvo, da uvedemo nova radna mesta, kao i da mladim ljudima pružimo priliku da rade u Ministarstvu, usavršavaju se i napreduju. Od 1. januara, stupanjem na snagu Uredbe koje donosi Ministarstvo državne uprave i lokalne samouprave, bićemo prvo Ministarstvo koje će imati izrađena radna mesta po kompetencijama“, rekao je ministar.\nPosebno je istakao i blisku saradnju sa SES-om i dodao da su njihove kritike bile dragocene, verujući da će se saradnja sa njima dodatno unaprediti u narednom periodu i da će se povećati broj lokalnih socijalno – ekonomskih saveta.\nProjekat JEDNAKI, ministar je izdvojio kao jedan veliki uspeh kada je u pitanju rad Sektora za zaštitu osoba sa invaliditetom za koji se nada da će trajati godinama.\nNa kraju, ministar je rekao da će pažnja prema osobama sa invaliditetom, rekonstrukcija objekata i briga o deci i najstarijim sugrađanima naše zemlje ostati prioritet rada Ministarstva i u narednom periodu.\n„Želim da se zahvalim svojim zaposlenima i poručim da nastave da pažljivo i odgovorno rade svoj posao. Nastavićemo da sledimo politiku Vlade Republike Srbije, koju je postavio predsednik Aleksandar Vučić dok je bio premijer, a to je izgradnja moderne, bogate i društveno odgovorne Srbije“, zaključio je Đorđević i istakao da ćemo samo zajedničkim radom uspeti u ostvarenju ovog cilja.\nreorganizacija centara za socijalni rad


Gran pri Sofesta filmu "Ajvar" | Novosadski informativni portal 021\nFoto: FoNet (Centar za kulturu Sopot)\nGran pri festivala pripao je filmu "Ajvar", za "melodramski intoniranu priču, napisanu i realizovanu van stereotipa, koja nam na svež i originalan način pokazuje kraj jedne ljubavi i na autentičan način tretira pomenuti žanr u srpskoj kinematografiji".\nNagrada za najbolju režiju dodeljena je Srdanu Goluboviću za film "Otac".\n"U tom filmu, uzimajući stvarni događaj kao povod da nam ispriča surovu priču o borbi oca za starateljstvo nad decom, Golubović gradi nadasve poetičnu priču, univerzalno razumljivu, od Enkoridža do Varvarina. On slikama, konzistentno i stilski ujednačeno ispisuje ovu priču pokazujući, sa jedne strane ljubav i rešenost, a sa druge birokratsku bezdušnost", navodi žiri.\nNagrada "Mira Stupica" za najbolju žensku ulogu dodeljena je Mihaeli Stamenković za ulogu u filmu "Prolećna pesma", dok je nagradu "Bata Živojinović" za najbolju mušku ulogu dobio Filip Đurić za ulogu u filmu "Moj jutarnji smeh".\nŽiri 49. Filmskog festivala u Sopotu činili su – Jovan Marković, scenarista (predsednik), Slobodan Skerlić, reditelj i Milan Nikodijević, producent.\nŽiri publike dodelio je Nagradu publike filmu "Realna priča" u režiji Gordana Kičića.\nU ponedeljak, 19. jula, u oviru programa Sofest plus, publika će u Domu omladine Beograda moći besplatno da pogleda nagrađene filmove: "Prolećna pesma", "Moj jutarnji smeh", "Ajvar" i "Otac".\n"Policajci" Gradskog pozorišta Bečej najbolja amaterska predstava u Srbiji


Radoš Djurović: Uprkos pomoći koja stiže, ne vidi se poboljšanje u funkcionisanju azilnog … – Krstarica\nRadoš Djurović: Uprkos pomoći koja stiže, ne vidi se poboljšanje u funkcionisanju azilnog …\nBeta 19. juna 2021. 10:55\nDirektor Centra za zaštitu i pomoć tražiocima azila Radoš Djurović izjavio je danas da je poseta evropske komesarke za unutrašnje poslove i migracije Ilve Johanson usmerena na potpisivanje Ugovora o podršci Unije Srbiji u upravljanju migracijama, ali da se, uprkos pomoći koja stiže, ne vidi poboljšanje u pravnom položaju izbeglica i funkcionisanju azilnog sistema.\n„Malo je vidljivih i jasnih rezultata kada je reč o podizanju kapaciteta da se migranti i izbeglice prihvate u zemlji, izuzev kada je reč o humanitarnom prihvatu, to funkcioniše, ali funkcionisanje azilnog sistema je duboko upitno“, kazao je on za agenciju Beta.\nDjurović je istakao da je komesarka došla da „isprati“ i prve aktivnosti Fronteksa na granici Srbije i Bugarske na srpskoj teritoriji.\n„Ono što je upitno u tom sporazumu jeste imunitet službenika Fronteksa koji imaju i krivično i materijalno-pravni i administrativni imunutet dok obavljaju te poslove na srpskoj teritoriji“, napomenuo je on.\nTakodje je rekao da poseta komesarke Johanson pokazuje stranu EU da pruži Srbiji kapacitete da se izbori sa migracijama, ali, kako on kaže, pojedine članice vrše „pušbekove“, odnosno „guraju ljude“ u Srbiju.\n„Svedoci smo tih poltika pojedinačnih članica – Rumunija, Hrvatska i Madjarska, koje nastavljaju da guraju ljude u Srbiju, mimo sporazuma o readmisiji, dakle, to rade na ilegalan i neprihvatljiv način, i to svakodnevno vidimo na granicama i tu se ništa nije promenilo“, naglasio je on.\nNa taj način se, smatra Djurović, na nezakonit način usporavaju migracije, odnosno „pokušava se i njihovo zaustavljanje“\nDjurović je ocenio da je tokom posete komesarke izostala kritika takvog ponašanja u javnosti ili bilo koji osvrt na tu situaciju „pušbekova“.


Home / Srebrenica•Bratunac / Dešavanja / U Bratuncu bez novih slučajeva zaraze, u samoizolaciji 25 lica\nBy eSrebrenica.ba on 8. July 2020.@esrebrenica\nU Bratuncu je danas održana redovna sjednica Štaba za vanredne situacije na kojoj je razmatrana trenutna epidemiološka situacija i mjere koje su preduzete u cilju zaštite stanovništva od virusa korona.\nNa sjednici je istaknuto da je ukupna situacija u našoj lokalnoj zajednici, gdje je prethodnih petnaestak dana bilo lica pozitivnih na virus korona, znatno poboljšana.\n„U Bratuncu trenutno imamo jedno lice pozitivno na virus korona, koje nema nikakve simptome bolesti. Testirana su lica koja su bila pozitivna i sva su negativna, naglasio je načelnik navodeći da se u kućnoj izolaciji trenutno nalazi 25 lica“, rekao je Mlađenović.\n„Moramo biti veoma oprezni, jer predstoji period obilježavanja godišnjica stradanja na ovom području, vjerskih manifestacija, godišnjih odmora i povratka studenata iz kritičnih područja. Treba da budemo oprezni i da se ponašamo u skladu sa ukupnom epidemiološkom situacijom, jer ćemo lakše i efikasnije rješavati probleme“, istakao je Mlađenović.\nBratunački Štab za vanredne situacije zaključio je da se u cilju zaštite stanovnika ove lokalne zajednice od širenja virusa korona nastavi redovna dezinfekcija javnih površina i objekata, te privrednih subjekata, saopšteno je na sajtu Opštine Bratunac.\nPrema informacijama iz Instituta za javno zdravstvo Republike Srpske do sada je testiranjem virus korona potvršen kod 15 lica iz ove opštine.


Javne nabavke - Reforma\n01. 09. 2021. - 1. septembar 2021.\n14. 12. 2020. - 14. decembar 2020.\n09. 12. 2017. - 9. decembar 2017.\nVojska Srbije je na osnovu ugovora vrednog 229 miliona i 460 hiljada dinara dobila 10 teretnih vozila od Fabrike automobila Priboj. Ministarstvo odbrane je saopštilo da nabavkom FAP 1118 počinje obnova voznog parka Vojske Srbije. Izvor: http://rs.n1info.com/Vesti/a348225/Vojska-Srbije-nabavila-deset-novih-FAP-kamiona.html\n11. 09. 2013. - 11. septembar 2013.\nDržavna revizorska institucija prvi put je sprovela reviziju BIA. Izveštaj o reviziji finansijskog poslovanja BIA za 2012. objavljen je i dostavljen Narodnoj skupštini. U njemu je istaknuto da sistem finansijskog upravljanja i kontrole u BIA nije sasvim adekvatan i funkcionalan. Revizor je naložio da se ispravi nekoliko propusta koji se odnose na zaključivanje ugovora neodređene vrednosti, nabavku opreme sredstvima koja su namenjena u druge svrhe, […]\n12. 10. 2012. - Najbolje prakse\nReforma sektora bezbednosti se ne svodi na prostu primenu međunarodnih standarda. Upravo u ovom delu, možete saznati više o različitim, kreativnim rešenjima koja su, svako u svom domenu reforme činila iskorak u odnosu na uvreženu praksu. Kako ćete videti, nekima od njih svoj doprinos dali su i istraživači Beogradskog centra za bezbednosnu politiku. Najbolja potvrda njihovog uspeha jeste težnja da se ona ponove u kontekstima […]\n28. 03. 2011. - 28. mart 2011.\nUprava za javne nabavke (UJN) predstavila izveštaj za 2010. godinu. Konstatovano je da se broj evidentiranih zaključenih ugovora postepeno smanjivao od 2003. godine, tako da je u 2010. bio za 64% manji nego u 2003. Pritom se ukupna vrednost evidentiranih nabavki povećavala, tako da je ona gotovo utrostručena u 2010. u odnosu na 2003. Pomenute dve tendencije, prema oceni direktora UJN ukazuju na to da […]\n28. 03. 2011. - Izveštaj o javnim nabavkama u Republici Srbiji za 2010.godinu\nU prilogu možete pronaći izveštaj o javnim nabavkama u Republici Srbiji za 2010.godinu (2011. Republika Srbija – Uprava za javne nabavke).\n16. 12. 2010. - 16. decembar 2010.\nDRI predstavila izveštaj o kontroli završnog računa budžeta za 2009. godinu. Kontrola budžeta za 2009. obuhvatila je oko 70 odsto budžetskih izdataka, a kontrolisani su Uprava za trezor, Narodna banka Srbije u delu koji se odnosi na raspolaganje budžetom, kao i sedam ministarstava: finansija, prosvete, rada i socijalne politike, poljoprivrede, infrastrukture, nauke i omladine i sporta. Među brojnim prekršajima i propustima, ističe se praksa sklapanja […]\n15. 12. 2010. - 15. decembar 2010.\nNa Pravnom fakultetu u Beogradu prvi put organizovano polaganje ispita za sticanje kvalifikacije službenika za javne nabavke. Prema oceni državnog sekretara u Ministarstvu finansija Slobodana Ilića, potrebno je da sertifikaciju dobije tri do pet hiljada zaposlenih u preduzećima i ustanovama koje su po Zakonu obavezne da sprovode postupke javnih nabavki roba i usluga.\n12. 11. 2010. - 12. novembar 2010.\nU „Izveštaju o napretku“ Srbije na putu ka EU za 2010. godinu rad Uprave carina istaknut je po više osnova: pozdravljeno je usvajanje novog Carinskog zakona, intenzivnija međunarodna saradnja, efikasnija razmena informacija sa drugim državnim institucijama, kao i sprovođenje akcionog plana za integrisano upravljanje granicom. Ocenjeno je, međutim, da je ostvaren mali napredak u oblasti javnih nabavki, pri čemu je posebno kritikovano veliko kašnjenje u […]


PORTAL: Otac prijavio sina za napad na kuću Hašima Tačija\nOtac prijavio sina za napad na kuću Hašima Tačija\nKosovska policijska služba je uhapsila 19-godišnjeg Albanca, koji je ranjen kada je juče pokušao da provali u kuću kosovskog premijera Hašima Tačija. Kako je policija saopštila, otac mladića je došao u policiju i obavestio ih da je njegov sin ranjen prilikom pokušaja provale u Tačijevu kuću.\nVerujemo da je motiv bio sticanje imovinske koristi, rekao je portparol policije Veton Eljšani. Osumnjičenog su čuvari ranili u ruku kada su ga primetili na balkonu Tačijeve kuće, a u policiji su potvrdili da je bilo razmene vatre.\nNapadač je pokušao da uđe u Tačijevu kuću u naselju Dragodan u Prištini, u trenutku kada kosovski premijer nije bio u kući. Posle medicinskog zbrinjavanja mladić će biti zadržan u pritvoru, saopštila je policija. Prištinski mediji su javili da uhapšeni mladić već ima dosije u policiji zbog krivičnih dela krađe. Mladić je navodno policiji rekao da nije znao čija je kuća u pitanju.\nNa pitanje da li ovaj napad na Tačijevu kuću može biti povezan sa starim neprijateljstvom između njega i bivšeg premijera Ramuša Haradinaja, Eljšani je odgovorio da nema takva saznanja, ali da se svi mogući motivi ovog događaja ispituju.\nIzvor FoNeta među dobro obaveštenim Albancima je rekao da je verovatnija mogućnost da se Tači "zamerio nekom drugom" i da na Kosovu postoje najmanje tri privatne vojske koje su iz kriminalnog miljea. Srbin koji odlično poznaje ukupne prilike na Kosovu i među Albancima, Oliver Ivanović, slaže se sa ovom tvrdnjom. Po njemu je "još rano za sukob Haradinaja sa Tačijem".\n"Očekujem da Haradinaj krene u septembru, to će biti najbolje vreme i zbog predstojećih izbora na Kosovu", rekao je Ivanović.


Veprovi 14. u Evropi! - Kragujevac Wild Boars\nKragujevac Wild Boars > News > Seniori > Veprovi 14. u Evropi!\nVeprovi 14. u Evropi!\nIstorijska pobeda Divljih veprova nad ekipom Blue Devilsa (51:7), nije donela Kragujevčanima samo plasman u polufinale EFAF kupa, već i skok od tri mesta na najnovijoj listi Evropske federacije američkog fudbala (EFAF).\nNaime, Veprovi su zahvaljujući dobrim igrama prošle sezone, u istom ovom, drugom po jačini takmičenju u Evropi koje je pandan UEFA kupu u fudbalu, postali prvi tim sa Balkana koji se našao među 20 najboljih na Starom kontinentu.\nPoraz od kasnijeg osvajača takmičenja, švajcarskih Kalanda Bronkosa i pobeda nad Laciom iz Rima, doneli su tada Vajld borsima 17. mesto, a nedavna pobeda nad Plavim đavolima iz Hohenemsa rangirala je Kragujevčane na 14. poziciju na evro-sceni.\nUspeh Veprova je još veći, ako uzmemo u obzir da je pregažena legija stranaca iz Austrije, po mnogima najjače sile američkog fudbala u Evropi, zemlje koja na listi od pet najboljih evropskih klubova ima čak četiri predstavnika. Da je Austrija velesila u američkom fudbalu nedavno je imala prilike da se uveri i juniorska reprezentacija Srbije, koja je u Beču poražena sa 57:0. Budžeti austrijskih timova dosežu i preko milion evra, pa su uslovi u kojima se uči i trenira fudbal slični onima u Americi. Većina timova ima u svom vlasništvu i po nekoliko stadiona sa veštačkom travom, pokrivenim tribinama, kancelarijama za trenera svake pozicije, a natpisi najvećih svetskih kompanija na dresovima ovih timova dovoljno govore.\nKada deklasirate jednu ekipu koja dolazi iz takve zemlje, jasno je da dugogodišnji rad u kojem su učestvovali svi u klubu, od uprave pa do trenera i igrača, nije bio uzaludan.\nŠansu za novi skok na rang-listi, Veprovi će imati poslednjeg vikenda maja, kada se igraju polufinalni mečevi, a protivnik će biti poznat 7. maja, kada se završava grupna faza takmičenja. Drugi polufinalista biće pobednik grupe „A“, u kojoj se nalaze Milano Rhinos, Prague Black Hawks i Thonon les Baines Black Panthers. U prvom kolu Prag je bio bolji od Crnih pantera u Francuskoj – 16:13, a najveće šanse u ovoj grupi stručnjaci daju ekipi Milana.\nZvanična lista 20 najboljih klubova Evrope (od 12. aprila 2011. godine):\n1. Danube Dragons (Austrija)\n2. Berlin Adler (Nemačka)\n3. Swarco Raiders Tirol (Austija)\n4. Raiffeisen Vikings Vienna (Austrija)\n5. Turek Graz Giants (Austrija)\n6. Kiel Baltic Hurricanes (Nemačka)\n7. Amiens Spartiates (Francuska)\n8. Prague Panthers (Češka)\n9. Calanda Broncos (Švajcarska)\n10. Panthers Parma AFT (Italija)\n11. Carlstad Crusaders (Švedska)\n12. London Blitz (Velika Britanija)\n13. Pioners de l`Hospitalet (Španija)\n14. Kragujevac Wild Boars (Srbija)\n15. ADT Valencia Firebats (Španija)\n16. Søllerød K.Noah Gold Diggers (Danska)\n17. Prague Black Hawks (Češka)\n18. Cougars of Saint Ouen l’Aumône (Francuska)\n19. Les Black Panthers de Thonon les Bains (Francuska)\n20. Moscow Patriots (Rusija)


“NIJE TAČNO DA JE MILOŠEVIĆ IZGUBIO KOSOVO!” Šok intervju ruskog eksperta: O Ćosiću, podeli Kosova, MAFIJI, Tačiju, Đukanoviću, Amfilohiju – Portal za sve nacije i sve generacije\nHome / Vijesti / “NIJE TAČNO DA JE MILOŠEVIĆ IZGUBIO KOSOVO!” Šok intervju ruskog eksperta: O Ćosiću, podeli Kosova, MAFIJI, Tačiju, Đukanoviću, Amfilohiju\nadmin Juni 25, 2019\tVijesti Leave a comment 223 Views\n– O čemu može da se uopšte razgovara sa kosovskim Albancima, kad oni stalno pokazuju da nisu spremni ni na kakav kompromis? Oni su uspeli da dobiju daleko više nego što su sanjali zahvaljujući svojim zaštitnicima, pre svega Amerikancima. I sada kad bi trebalo da se postigne kompromis sa Beogradom, oni to ne žele, jer je logika prištinskih političara “što da dajemo nešto što smo već dobili”. Kad bi iskreno hteli da pomognu Srbiji, Amerikanci i zapadna Evropa bi mogli da nateraju rukovodstvo u Prištini da bude razumno u svojim ambicijama. Oni koji su kosovskim Albancima dali državu mogu i da ih “vaspitavaju”, odnosno da ih dovedu na put kompromisa – kaže dr Konstantin Nikiforov, direktor Instituta za izučavanje Balkana i slovenskih naroda Ruske akademije nauka.\n– U Srbiji se često može čuti tvrdnja kako je Slobodan Milošević izgubio Kosovo. Ali, to nije sasvim tačno. I pre nego što je Milošević došao na vlast, kosovski Albanci su “ispod žita” ostvarivali svoje separatističke planove. Stalnim pritiscima na Srbe uticali su na iseljavanje, a oni su velikim natalitetom menjali demografsku strukturu pokrajine. Nekadašnje rukovodstvo Jugoslavije je verovalo da će podizanjem standarda i davanjem raznih prava kosovskim Albancima oslabiti separatističke tendencije. A dogodilo se suprotno.\nDoktor Nikiforov komentarisao je i ideju o podeli Kosova, kao i to da li je u prošlosti postojao trenutak u kojem bi ta podela Srbiji odgovarala.\nNikiforov je komentarisao i izjavu Bedžeta Pacolija, u kojoj je istakao da će i Srbi i Albanci ući u EU, pa da zato treba ukinuti granične punktove.\n– To je trik pomoću kojeg Pacoli hoće da umiri Srbe. Bez jasne granice sa (tzv.) Kosovom, oni će i dalje zauzimati prostor u južnim delovima Srbije i kretati se ka severu.\nAngela Merkel je više puta isticala kako je protiv stvaranja “velike Albanije”.\n– Zapadu je teško da prizna da je stvorio (tzv.) državu na čijem čelu su ljudi sa kriminalnim dosijeima. Naravno da ucenama Tačija i Rame (tzv.) Kosovo i Albanija ne mogu da uđu u Evropsku uniju. Već sada su u zapadnoj Evropi osetili šta znači albanska mafija, koja se bavi prodajom droge i prostitucijom. Iako albanska mafija već pravi velike probleme Zapadu i o tome sve češće pišu tamošnji listovi, političari ćute, a policija u nekim zemljama to glasnije, a negde tiše govori.\nAmerički ambasador u Prištini kritikuje svoje domaćine što na visoke funkcije postavljaju ljude osuđene za zločine. Istovremeno, Klinton i Olbrajtova hvale rukovodstvo samoproglašene države Kosovo.\nOni koji su poklonili Albancima (tzv.) državu i kasnije od toga imali materijalne koristi, naravno, hvale rukovodstvo u Prištini. Što se tiče kritika američkog ambasadora, to se radi kako bi ostavili utisak kako su pravični. Znali su i ranije u Beloj kući i Pentagonu ko su Tači, Haradinaj i njihovo društvo, jer su bili na američkoj listi terorista. Međutim, skinuli su ih sa liste i sarađivali kad im je OVK bio potreban kao saveznik. I sada bi mogli da ih smene jer su činovnici u Vašingtonu prave gazde Kosova.\nIzvor: Srbijadanas / Foto: Srbija Danas/Profimedia/ilustracija\nPrevious ĐILAS SE JEDVA IZVUKAO: Pio kafu u kafiću u Šapcu\nNext EU DA PRESTANE S PROGONOM RUSIJE I SRBA NA KOSOVU! Šešelj je ŽUSTRO OČITAO LEKCIJU svima u SAVETU EVROPE (VIDEO)\nDjevojka (28) umrla, ne znajući šta joj se dešava u tijelu: Ljekari upozoravaju sve žene na ove simptome!


Vučić: Haradinaj je kao dete koje crta konja ... | WebTribune\nHome U FOKUSU Vučić: Haradinaj je kao dete koje crta konja …\nPosted date: јун 03, 2017 In: U FOKUSU\nPredsednik Srbije Aleksandar Vučić izjavio je da je izjava kosovskog predsednika Hašima Tačija o ulasku u Evropsku uniju, zapravo trik-izjava.\nOn je rekao da na nju neće da odgovori kako na bi naškodio teritorijalnom integritetu i suverenitetu naše zemlje niti našim ekonomskim odnosima.\nVučić je, odgovarajući na pitanja novinara u Brdu kod Kranja, rekao da je Tačijeva izjava “da ne može da zamisli da EU u svoje članstvo primi Srbiju pre Kosova”, zapravo trik-izjava jer šta god da odgovori na nju, Albanci bi imali spremljen odgovor.\n“Ako kažem da je to smešno, rekli bi da mi priznajemo da Kosovo nije Srbija i da ne želimo da uđemo zajedno. Ako ja kažem ući ćemo zajedno, onda će drugi ljudi reći da mi želimo da kažemo da smo na istom nivou i da smo do istog nivoa evropskog puta stigli dokle je stigla Priština”, rekao je Vučić.\nPredsednik Srbije je poručio da će se uzdržati od svakog odgovora, jer ne želi da naškodi ni našim ekonomskim interesima, niti želi da potcenjuje reforme koje smo do sada sproveli, kao ni da naruši teritorijalni integritet Srbije.\n“Samo neka se oni jedino ili isključivo bave Beogradom i Srbima, naše je da radimo i sarađujemo sa njima”, istakao je predsednik.\nVučić je dodao da ga više zanima da danas Tačija pita dokle je Priština stigla sa svojom dokumentacijom za auto-put, za onaj deo koji treba da ide pored Podujeva ka Prištini, jer je, kako je rekao, to za nas važno.\n“To je važno i za Srbe koji žive u Gračanici, čitavom Kosovskom pomoravlju, i za Srbe u Metohiji, i Štrpcu pre svega, a da ne pričam koliko je to važno za ekonomiju, uspostavljanje boljih odnosa između Srba i Albanaca. Oni neka govore teške reči, mi nećemo da izgovaramo teške reči”, rekao je Vučić.\nPredsednik je ukazao da kosovski Albanci i bez izborne kampanje nemaju druge teme do Srbije.\n“Ali mi imamo druge teme, a to je kako da unapređujemo naše odnose, kako da prodajemo još više naše robe Prištini, važno je da budemo što je moguće ekonomski uspešniji”, rekao je Vučić.\nVučić je naglasio da podstiče srpske privatnike i državne kompanije da rade sa Albancima u Albaniji, sa Albancima na Kosovu i Metohiji i da ne vidi u tome nikakav problem.\n“Mislim da je to zdravo i razumno opredeljenje i za to ću se uvek zalagati”, rekao je Vučić.\nPredsednik je na pitanja u vezi sa pretnjama Ramuša Haradinaja njemu i Srbiji rekao da Haradinaj preti svaki dan.\n“Od onoga Vučiću nemoj da se kačiš sa mnom do nekakvog neprijateljstva… Mi ćemo gledati da izbegnemo neprijateljstva. Albanci su ozbiljan, vredan, odgovoran narod i želimo da imamo dobre odnose sa njima” podvukao je Vučić.\nPredsednik je ponovio da nije naročito uplašen silom ili silom Haradinajevih argumenata.\n“Plašim se da neko ko bezbroj puta mora da ponavlja koliko je jak, kao dete koje crta konja pa ne liči na konja i mora da napiše ispod da je konj, ali izgleda da neki nisu uspeli da odrastu u međuvremenu”, rekao je Vučić.\nUpitan o nastavku briselskog dijaloga, Vučić je rekao da je Beograd za to uvek spreman i da očekuje da će uskoro i biti nastavljen.\nNEĆETE VEROVATI U ONO ŠTO VIDITE: Histerija Trampovih protivnika u trenutku kada je postao predsednik SAD – VIDEO\nOmiljeni Putinov ministar i možda naslednik\nKako je Sami Osmakac sa Kosova postao žrtveni jarac u rukama tajnih službi SAD\nVučić: Srbija neće ući ni u jedan vojni pakt\nNovi predsednik Moldavije smenio ministra odbrane zbog bliskosti sa NATO


"Kako bi se ostvarile ove mere, Komisija će do juna 2021. pregledati, predložiti i promeniti sve politike koje se odnose na klimu, uključujući i moguće proširenje sistema trgovine emisijama na nove sektore", naglašeno je u dokumentu. Pojašnjenja radi, trgovina emisijama je mera koju zemlje primenjuju kako bi zagađivače naterale da plaćaju za zagađenja koja ispuštaju u vazduh, ili otkupljuju kvote zagađenja od zemalja koje su svoja zagađenja već smanjila. Time se stimuliše smanjenje zagađenja i finansijske beneficije zemljama koje su to već učinile, što doprinosi smanjenju ukupnih emisija gasova koji doprinose klimatskim promenama.\nJamila Milović-Halilović, portparol Delegacije EU, kaže za "Nezavisne" da se obnovljivi izvori energije spominju i u analitičkom izvještaju EU te podseća da je i na samitu zapadnog Balkana u Poznanju postignuta zajednička izjava o prelazu na čistu energiju.\n"EU pruža značajnu podršku sektorima zaštite okoline i klime kroz svoje mehanizme finansiranja. Prethodna pomoć u sektoru okoliša pružena u okviru IPA u periodu 2007-2016. prelazi iznos od 110 miliona evra. Međutim, u okviru IPA II, BiH dobija samo umanjeni iznos sredstava zbog nedostatka strategija na nivou cijele zemlje u određenim sektorima, uključujući energetiku i okolinu", upozorila je ona.\nOni savetuju da bi jedna od sistemskih mera mogla biti subvencionisanje instaliranja solarnih elektrana na površinama površinskih ugljenskih kopova, a postoje i kadrovi koji bi se lako mogli reedukovati za zapošljavanje u ovom sektoru.\n"Ključne međunarodne finansijske institucije, poput Evropske investicione banke ili EBRD-a i Svetske banke, imaju jaku klimatsku politiku. Nedavno se EIB, najveća kreditna banka na svijetu, povukla iz finansiranja svih fosilnih projekata i najavila da će svoje finansije uskladiti s ciljevima Pariske konferencije do kraja 2020", istakli su.


Beograd, 10. mart 2017. – Forum za odgovorno poslovanje i Smart kolektiv pozivaju organizacije, ustanove socijalne zaštite i javne institucije da predlože volonterske aktivnostiza realizaciju u okviru volonterskog dana Naš Beograd.\nVeć devet godina unazad zaposleni u korporativnom sektoru posvećuju jedan dan svojoj zajednici, kada se okupljaju da svi zajedno učine nešto dobro – urede javne površine, dvorišta i prostorije udruženja i ustanova, druže se sa decom bez roditeljskog staranja ili smetnjama u razvoju.\nNaš Beograd, koji se ove godine održava po deveti put, do sada je uključio više od 30 kompanija, angažovao preko 3000 zaposlenih da urade nešto dobro za svoj grad i direktno uticao na poboljšanje kvaliteta života za preko 10.000 ljudi i dece. Volonterski dan Naš Beograd održava se u organizaciji Foruma za odgovorno poslovanje i Smart kolektiva, uz podršku kompanija članica Foruma.\nSaznajte više u dokumentu koji možete preuzeti ovde i prijavite se slanjem popunjenog formulara do 22. marta na mejl: kancelarija@odgovornoposlovanje.rs


Vidović: Novi budžet do kraja godine - Opcija\n12-11-2020 Pocetna, Politika, Srpska\nMinistar finansija Republike Srpske Zora Vidović izjavila je danas da je Budžet Srpske stabilan i likvidan, da će biti urađen drugi rebalans za ovu godinu, te da je planirano da Budžet za narednu godinu bude usvojen do 20. decembra.\nVidovićeva je rekla da je, zbog situacije izazvane virusom korona, prvi rebalans budžeta urađen ranije, te da je mnogo više sredstava uloženo u privredu i zdravstvo nego što je bilo planirano.\n“Palnirano je da drugi rebalans 17. novembra prođe kroz Vladu Republike Srpske, te da naredne sedmice bude zakazana sjednica Narodne skupštine i da se rebalans bude usvojen do kraja novembra”, rekla je Vidovićeva Srni tokom posjete Čajniču.\nOn je rekla da Vlada Republike Srpske radi na budžetu za narednu godinu, te da je planirano da on bude usvojen do 20. decembra kako bi sve instance završile svoj posao do kraja godine i budžet stupio na snagu 1. janura 2021. godine.\n“Do kraja godine Budžet će biti apsolutno stabilan i likvidan. Sve obaveze će biti isplaćene, a takvo stanje predviđamo i u narednoj godini”, rekla je Vidovićeva, ističući da su obezbijeđeni izvori finansiranja, te da je zabilježen porast prihoda.\nOn kaže da su prioriteti zdravlje ljudi i pomoć zdravstvu u ovoj situaciji.\n“Moramo pomoć i privredi da može da preživi nastale probleme, a insistiraćemo i predložiti više sredstava za investicije”, poručila je Vidovićeva.\nOn je rekla da Elektroprivreda Republike Srpske ima projekte koje će implementirati naredne godine, te izrazila uvjerenje da će ulaganje u investicione projekte rezultovati značajnim porastom bruto društvenog proizvoda.


Tumba pamti i ''petardu'' u Češkoj, a šta kaže posle utakmice u Plzenju? - Sportske.net\nTumba pamti i ''petardu'' u Češkoj, a šta kaže posle utakmice u Plzenju?\nNova reakcija u vezi sa eliminacijom Partizana sa evropske scene danas stiže od nekadašnjeg trenera crno-belih Ljubiše Tumbakovića.\nStojke pokrenuo nove teme, da li su navijači Partizana razmišljali o ovome?Dea pitala ''Bambija'' ono što najviše boli navijače Partizana posle poraza, evo šta joj je odgovorio!Ne može tako u Evropi - Iliev otkrio šta treba da se iskoreni u igri Partizana!Marko Janković žestoko uzvratio kritičarima posle Plzenja!Oglasio se Vučelić, šta će biti sa Đukićem?\nAktuelni selektor Crne Gore svim srcem je bodrio ekipu Miroslava Đukića da uspe u Plzenju i prođe u osminu finala Lige Evrope, ali je na kraju ostao uskraćen za ono čemu se nadao u ovoj utakmici, baš kao i brojni navijači crno-belih.\nA ono što je prvi Tumbakovićev utisak iz ove utakmice, to je da je Partizan morao da pokaže više u revanšu u Češkoj.\n''Morali smo bolje, borbenije, angažovanije... Partizan u Evropi treba da bude ubedljiviji. Tako sam doživeo utakmicu u Plzenju, jer sam neko ko mnogo voli fudbal i Partizan.\nNormalno je da sam očekivao više. Nisam video ubedljivost, želju, ideju... Iskren da budem, ne znam šta su hteli. Zato ne mogu da budem zadovoljan'', istakao je Tumbaković u izjavi za ''Kurir''\nIpak, on takođe podseća i da su gotovo svi jesenas bili prezadovoljni samim plasmanom u Ligu Evrope, a i Partizan i Crvena zvezda uspeli su da izbore plasman u evropsko proleće.\n''Za nešto veće zahvate u Evropi potrebni su bolji tim i korektnija, kontinuirana igra u dužem periodu'', zaključio je on.\nIz vremena dok je vodio Partizan, u sezoni 2002/03, ni Tumbaković ne pamti po dobru gostovanje u Češkoj, pošto tada Partizan nije uspeo da odbrani prednost od 3:1 iz Beograda protiv praške Slavije.\nU revanšu su crno-beli takođe bili inferiorni, bezopasni sve do finiša regularnog toka meča, kada je Ivić postigao gol kojim je crno-bele uveo u produžetke.\nAli, ni u dodatnih pola sata nije bilo nimalo bolje, Partizan je primio još dva gola i na kraju je poražen sa ubedljivih 5:1.


Petorka mjerka "Mušku vodu" - Akta.ba\n22.02.2019. 08:03 / Izvor: Nezavisne novine\nZa prodaju kompleksa "Muška voda", u vrijednosti 1.719.603 KM, zainteresovano je petoro kupaca nakon što je juče objavljen deveti javni poziv za prodaju ovog kompleksa na planini Konjuh, udaljenog desetak kilometara od Kladnja.\nJavnim pozivom obuhvaćene su nekretnine i oprema "Muške vode" Kladanj, kojoj pripada hotel "Muška voda", bungalovi, kantina i lovačka kuća, trafo-stanica, rezervoar za vodu, te građevinsko i poljoprivredno zemljište.\n"Kompleks se prostire na površini od 76.678 kvadratnih metara, a u okviru njega nalazi se ski-staza, fudbalsko igralište, igralište za odbojku, rukomet i košarku. Početna cijena sa PDV-om iznosi 1.719.603 KM", navedeno je u pozivu, dok je procijenjena vrijednost kompleksa u prvom pozivu iznosila 3,8 miliona KM.\nNa prodaju je i kancelarijski prostor u vrijednosti 53.298 KM.\nAsima Pračić, stečajni upravnik ovog kompleksa, rekla je da su stigla ukupno tri pisma namjere, te da su u kontaktu s još dvoje zainteresovanih kupaca koji će se tek odlučiti o prijavi.\n"Pismo namjere je za nas samo vodilja u ovom procesu. O potencijalnim investitiorima ne možemo govoriti, svi kupci su tajna za sebe i oni žele ostati anonimni", kaže Pračićeva.\nOna ističe da je dosad propalo osam javnih poziva zbog visoke cijene, te da je trenutna cijena kompleksa "Muška voda" i 50 odsto jeftinija nego što je na početku bila procijenjena, dok je cijena poslovnih prostora, odnosno kancelarija, jeftinija za 65 odsto.\n"Kompleks se prostire na površini od 76 dunuma zemlje i većina je građevinsko zemljište, što bi investitoru omogućilo da se dalje gradi i širi. Kompleks ima igrališta, te se na njemu može napraviti sve - od sportskog, medicinskog, rehabilitaciong centra, i u zavisnosti od toga mogao bi zapošljavati i veliki broj radnika", ističe Pračićeva.\nMirsad Gluhić, ministar trgovine, turizma i saobraćaja Tuzlanskog kantona, rekao je prethodno da su za kompleks zainteresovana četiri investitora iz Tuzle, Vogošće, Bugojna i jedan iz arapskih zemalja.\n"Investitor iz Tuzle, preduzeće 'Piemonte', u pismu namjere navelo je ponudu od 1,4 miliona KM za kompleks i 40.000 KM za kancelarijski prostor u Kladnju. Planira odmah investirati u revitalizaciju kompleksa i upošljavanje 30 radnika. Ponude ostalih potencijalnih investitora ne sadrže ove informacije", rekao je Gluhić, a informaciju da je jedan od potencijalnih investitora i preduzeće "Piemonte" potvrdila nam je i Pračićeva.\nInače, za kupovinu ovog kompleksa ranije je bio zainteresovan i poznati fudbaler Edin Džeko, što, prema informacijama do kojih su došle "Nezavisne", sada nije slučaj, osim ako to nije uradio preko svojih partnera.\nProdaja nekretnina biće obavljena 22. marta metodom usmenog javnog nadmetanja, a za učešće obavezne su uplate osiguranja od 10.000 KM za kompleks "Muška voda", te 5.330 KM za kancelarijski prostor.\n"Kupac je onaj ko najviše ponudi, te ako pobjednik nadmetanja odustane od kupovine, gubi depozit", navedeno je u javnom pozivu.\nPosebna prodaja za izvorište\nJavni poziv za prodaju kompleksa ne odnosi se i na prodaju izvorišta Muška voda na kojem bi trebalo da se pravi punionica, kaže Besim Hamidović, stečajni upravnik "Muške vode" Kladanj, po pitanju izvorišta i punionice, jer je Vlada Tuzlanskog kantona ranije razdvojila komplekse hotela od izvorišta.\n"Javni poziv za prodaju izvorišta s punionicom biće objavljen uskoro. Sa češko-poljskim investitorima vode se intenzivni razgovori da prave punioncu s punioničarima vode iz BiH. Koncesija na 30 godina prodaje se za ovo izvorište i sabirni centar, a izvorišta su kapaciteta 17 miliona litara na godišnjem nivou", kaže Hamidović i dodaje da je cijena ispod koje se ne bi moglo ići 500.000 KM, s tim da bi investitori morali da ulože tri miliona KM kako bi sve uveli u funkciju.\nInicijalna sredstva za pomoć privrednim subjektima\nI u vrijeme pandemije radovi u TK ne staju: Radi se izgradnja puteva


Junker i Han sa članovima Predsedništva BiH\nPredsedavajući Predsedništva Bosne i Hercegovine Dragan Čović i predsedavajući Veća ministara BiH Denis Zvizdić na zvaničnoj ceremoniji u Sarajevu danas su uručili predsedniku Evropske komisije Žan Klod Junkeru odgovore na Upitnik Evropske komisije za pripremu Mišljenja o zahtevu BiH za članstvo u Evropskoj uniji.\nSa Junkerom je u Sarajevo doputovao i evropski komesar za proširenje Johanes Han koji je po dolasku u Sarajevo na Tviteru napisao da sa radošću prima odgovore na Upitnik.\n“Ovo pokazuje šta Bosna i Hercegovina može postići kada njeni lideri udruže snage i ispune težnje svojih građana”, naveo je.\nJunkeru i Hanu će se tokom dana pridužiti i visoka predstavnica EU za spoljne poslove i bezbednost Federika Mogerini.\nBosna i Hercegovina odgovorila je na 3.242 pitanja iz Upitnika Evropske komisije.\nBiH je trebalo više od godinu dana da odgovori na sva pitanja, a konsenzus između različitih nivoa vlasti postignut je za oko 94 posto odgovora.


Putin pozvao Erdogana da brzo vrati stabilnost u Turskoj\nBeta 17. jula 2016. 13:50\nRuski predsednik Vladimir Putin pozvao je danas predsednika Turske Redžepa Tajipa Erdogana da brzo vrati stabilnost u svojoj zemlji posle neupelog puča u noći izmedju petka i subote.\nPutin je u telefonskom razgovoru s Erdoganom uputio saučešće zbog pogibije 265 ljudi i zatražio brz povratak stabilnosti, uz poštovanje ustavnog poretka Turske, navodi se u saopštenju Kremlja.\n„Ruski predsednik je takodje zatražio što je moguće veću bezbednost ruskih turista u Turskoj“, dodao je Kremlj.\nTenzije izmedju Turske i Rusije su se pojačale prošle prošle godine kada je Turska oborila ruski avion na granici sa Sirijom. Tursko-ruski odnosi su se nedavno poboljšali pošto je predsednik Erdogan uputio izvinjenje Rusiji zbog obaranja aviona, a Moskva je svojim agencijama ponovo odobrila organizovanje turističkih putovanja u Tursku.\nS druge strane, Erdoganov kabinet je saopštio da je Moskva stala uz „izabranu vladu Turske“ i da je Putin izrazio dobre želje turskom narodu, prenela je agencija AP.\nU tom saopštenju se kaže da su se dvojica predsednika čije su zemlje nedavno popravile odnose poremećene turskim obaranje ruskog vojnog aviona prošle godine na granici Turske i Sirije, dogovorila da se avgusta sastanu u četiri oka.


TREBINJE, Hidroelektrane na Trebišnjici /HET/ trenutno finansiraju paralelno izvođenje radova na tri različita tunela u okviru izgradnje sistema “Gornji horizonti”, čija je ukupna vrijednost 130 miliona KM bez PDV-a, potvrdio je Srni izvršni direktor za proizvodnju i tehničke poslove u HET-u Ilija Tamindžija.\n“Najveći dio investicije otpada na projekat izgradnje dovodnog tunela, ulazne građevine i pristupnog tunela za HE Dabar-oko 113 miliona KM bez PDV-a”, naveo Tamindžija.\n“U toku je i fazna izgradnja betonske obloge, dorada profila tunela i radovi na kontaktnom i konsolidacionom injektiranju na tunelu Fatničko polje -akumulacija Bileća, čija je ukupna vrijednost 9,9 miliona KM. Urađeno je više od 2.000 metara obloge ovog tunela”, dodao je Tamindžija.\nOn je naveo da je osim radova koji se izvode na tunelima iz sistema “Gornjih horizonata” u toku i probijanje tunela za odvodnjavanje Bilećkog polja, čija je ukupna vrijednost 4,9 miliona KM bez PDV-a.\n“Od 1.820 metara, koliko je tunel dug, do sada je prokopano više od 1.520 metara, a do kraja godine se očekuje da će biti završen i preostali dio”, istakao je Tamindžija.\nTamindžija je napomenuo da radovi na dovodnom tunelu za HE Dabar, kao i radovi na tunelu Fatničko polje-akumulacija Bileća, teku planiranom dinamikom, dok se radovi na tunelu za odvodnjavanje Bilećkog polja ne odvijaju u potpunosti u skladu sa dinamičkim planom zbog nepovoljne geološke sredine i potrebe stalnog usklađivanja tehnologije građenja sa uslovima terena. Srna\nTagovi: gornji horizontihethidroelektrane na trebisnjiciIlija Tamindžija


KRAGUJEVAC – MEĐUSEKTORSKA SARADNJA KLJUČNA ZA KARIJERNI RAZVOJ I ZAPOŠLJIVOST MLADIH – Edukativni centar Kruševac\nEdukativni centar Kruševac (ECK), u saradnji sa Razvojnim biznis centrom Kragujevac, organizovao je, 25. decembra, konsultativni sastanak o temi “Karijerni razvoj i zapošljivost mladih”, sa relevantnim lokalnim akterima u ovom gradu. Reč je o jednoj u nizu aktivnosti ECK-a u okviru projekta “Glas zajednica o EU integracijama – Podsticaj dijalogu OCD i lokalnih vlasti oko javnih politika”, organizovanoj u kragujevačkoj Srednjoj stručnoj školi.\nNa sastanku, koji je okupio predstavnike kragujevačke filijale Nacionalne službe za zapošljavanje, Kancelarije za mlade, Srednje stručne škole, Razvojnog biznis centra Kragujevac (civilni sektor), istaknut je značaj međusektorske saradnje u oblasti karijernog razvoja i zapošljivosti mladih. “Sve što radimo, trudimo se da radimo u partnerstvu,” kaže Marija Stojadinović iz Razvojnog biznis centra (RBC) Kragujevac i dodaje: “To je uglavnom partnerstvo tri uključene strane, RBC kao predstavnik civilnog sektora i spona sa mladima, zatim imamo uvek prisutan javni sektor – u vidu srednjih stručnih škola, gimnazija, fakulteta, lokalne samouprave…i obavezan i verovatno, ključni naš partner jesu predstavnici biznis sektora. Analizirajući njihove potrebe, zajedno kreiramo obuke i zatim mladi ljudi odlaze tamo da stiču znanja i veštine.”\nOrganizovan je i EU INFO dan, a mladi Kragujevčani su, kroz interaktivnu prezentaciju, kratak film u kome učesnici evropskih programa edukativne mobilnosti iznose svoja iskustva i promo materijal, informisani o mogućnostima i prilikama koje pružaju trening kursevi, omladinske razmene, EVS.


Eksplozija u Beogradu: Policija blokirala ulice. Mediji: Visoka koncentracija gasova?\nB92\t20.09.2019 09:38\nRTS nezvanično saznaje da je na terenu utvrđeno da je koncentracija gasova visoka u toj laboratoriji i na fakultetu uopšte, pa je bilo nebezbedno za obavljanje policijskog uviđaja. Fakultet je obezbeđen, a nakon uviđaja biće poznat tačan uzrok eksplozije i požara, javili su mediji.\nMeđutim, ekipa TV Prve je na terenu saznala, iz izvora s fakulteta, da je se eksplozija dogodila u frižideru koji čuva hemikalije. Takođe je s fakulteta rečeno da nije tačna informacija da je u vazduhu velika koncentracija gasova i ističu da fakultet od jutros radi normalno, a za danas su čak zakazani i ispiti.\n"Motor frižidera sa hemikalijama se pregrejao. Zbog toga se čula i eksplozija. Prošao je uviđaj i nema nikakve opasnosti. Fakultet normalno radi", rečeno je Tanjugu.\nJoš jedna vest iz Karnegijeve ulice. TV Prva je javila da je u toj ulici velika havarija s vodovodnom cevi i da se voda sliva niz tu i okolne ulice.\n1. tamo su razne lboratorije, gasovi,zapaljive smese. to je skoro uobicajeno


Zagorka Dolovac položila zakletvu, kaže da je izložena pritiscima i pretnjama - KRIK\nObjavio/la KRIK.rs 29 jula, 2021\nRepublička javna tužiteljka Zagorka Dolovac položila je danas zakletvu u Skupštini Srbije i tako započela treći mandat na tom mestu. U kratkom obraćanju poslanicima, Dolovac je rekla da su ona i njeno tužilaštvo izloženi „nezabeleženim pritiscima, pretnjama i uvredama”. Ni ovaj put novinari nisu mogli da joj postavljaju pitanja jer nije bila predviđena konferencija za medije.\n„Zaklinjem se svojom čašću da ću javnotužilačku funkciju vršiti predano, savesno i nepristrasno i štititi ustavnost i zakonitost i ljudska prava i građanske slobode“, tekst je zakletve koju je Dolovac danas, po treći put u karijeri, izgovorila pred poslanicama u Narodnoj skupštini.\nU kratkom obraćanju nakon polaganja zakletve, Dolovac je rekla da su tužilaštvo i ona lično izloženi pritiscima, pretnjama, a vrlo često i uvredama i jer određene interesne grupe i pojedinci tužilaštava koriste za obračune u političkoj sferi.\n„Iako se u određenim političkim i društvenim krugovima, moje dugotrajno i profesionalno iskustvo predstavlja kao negativna okolnost, ja ću reći da su moje prethodno iskustvo i ostvareni rezultati demonstrirali kapacitet i sposobnost da uspešno rukovodim najvišim javnim tužilaštvom u ovoj zemlji”, rekla je Dolovac.\n„Mi smo zajedno sa policijom i sudovima poslednja odbrana našeg društva od kriminala. Nekada ne toliko savršena koliko bismo mi želeli, ali ipak dovoljno efiksna da značajna većina građana može reći da se oseća sigurno u Srbiji”, zaključila je Dolovac u Skupštini.\nNakon polaganja zakletve koju je, pošto nije imala svoju, potpisala olovkom poslanika Marijana Rističevića, nije bila predviđena konferencija za štampu, pa novinari nisu imali priliku da postavljaju pitanja.\nTo nije neuobičajeno s obzirom da se i do sada Dolovac retko pojavljivala u javnosti i pred novinarima.\nDolovac je započela treći mandat, a ovaj put nije imala problema da se izbori za poziciju republičkog tužioca.\nNaime, osim nje na konkurs su se prijavila još četiri kandidata – jedan je odustao, dva nisu odgovorila na uslove, a jedna prijava je pristigla kasno. Svi ovi kandidati, kako je KRIK ranije pisao, na konkurs su se prijavili poslednjeg dana i to nakon što je „Insajder“ objavio da je Dolovac jedini kandidat.\nDolovac je prvi put za republičkog javnog tužioca izabrana 2010. godine, a za vreme njenih mandata nije bilo ozbiljnih i velikih slučajeva i istraga visoke korupcije uprkos velikim i važnim otkrićima novinara.\nReakcije su, između ostalog, izostale kada su novinari KRIK-a otkrili da je nekadašnji gradonačelnik Beograda Siniša Mali učestvovao u kupovini 24 stana na bugarskom primorju i sumnje da je učestvovao u pranju novca, ali ni kada smo otkrili da je kompanija „Milenijum tim“, koja je dobijala mnoštvo građevinskih poslova u prestonici, dala automobil bratu Siniše Malog.\nTužilaštvo nije otkrilo ni pozadinu rušenja u Savamali, niti se bavilo korupcijom u slučaju „Krušik“ i krivičnom prijavom koja je podneta protiv ministra Nenada Popovića u slučaju privatizacije fabrike „Minel“.\nMeđu najsvežijim slučajevima je i istraga protiv Veljka Belivuka i njegove grupe u kojoj do sada tužilaštvo nije ispitivalo veze ove grupe sa ljudima iz politike i policije, a o kojima su pisali novinari – među kojima su generalni seketar vlade Novak Nedić i policajac Nenad Vučković. Osim toga, istraga pokriva period rada ove grupe tek od 2019, mada je ona bila aktivna i ranije i tada upravo razvijala ove važne veze i kontakte.\nO tome zašto veliki slučajevi nemaju sudske epiloge govorio je i predsednik Višeg suda u Beogradu Aleksandar Stepanović koji je u intervjuu za KRIK rekao da je, po njegovom mišljenju, tužilaštvo odgovorno što se ne sudi korumpiranim političarima.\n„Ono što sud radi je ono što nam stigne iz tužilaštva. Kad čitate intervju koleginice Zagorke Dolovac, mislite da živite u jednoj zemlji skandinavskoj, blagostanja, gde cveta cveće, gde je potpuno jedna idila.”\nDolovac, koja je dan nakon objavljivanja ovog intervjua snimljena kako izlazi iz Predsedništva i pokušava papirom da sakrije lice, rekla je za „Novosti” da je Stepanovićeva izjava „namerno potkopavanje krivičnopravnog sistema u zemlji“.


Brisel na oprezu uoči Trampove posete\nBeta 23. maja 2017. 11:30\nEvropski zvaničnici sa izvesnom dozom nervoze očekuju ovonedeljnu posetu američkog predsednika Donalda Trampa koji ne ceni mnogo EU, a svojim kritikama na račun NATO potpiruje strahove da bi SAD mogle da smanje angažovanje u tom vojnom savezu.\nU sedištu EU i NATO, Briselu, bezbednosne službe su na oprezu, a diplomate idu sa sastanka na sastanak kako bi osigurale da će se istorijska poseta američkog predsednika proći bez problema.\n„Cilj je da se to odvije brzo, da bude dinamično i pozitivno, i da se izbegnu komentari koji bi se posle mesecima ispravljali“, objasnio je direktor tink-tenk organizacije Karnegi Jurop (Carnegie EUrope) Tomaš Valašek.\nKomentari američkog predsednika koji je ocenio da je NATO prevazidjen izazvali su zabrinutost u ovoj instituciji.\nTramp će sigurno ponovo insistirati da Evropljani dublje zavuku ruku u džep i povećaju izdvajanja za odbranu, kako bi smanjili zavisnost od Vašingtona, i na njih će vršiti pritisak da više učestvuju u borbi protiv terorizma.\nIstraživač nemačkog instituta za spoljnu politiku SWP Markus Kaim ocenio je da se u suštini „svi i dalje pitaju kakva je Trampova politika u pogledu NATO i EU“.\nKako bi se izbegli problemi, nije predvidjena zajednička izjava nakon samita Nato, a diplomate su iza zatvorenih vrata poverile da je razlog za to strah da bi američki predsednik želeo da u poslednji čas unese izmene, uprkos tome što je po važećim pravilima potreban konsenzus.\nNije planirano ni da Tramp daje izjave novinarima, a javnosti se neće obratiti čak ni predsednici Evropskog saveta i Evropske komisije, Donald Tusk i Žan-Klod Junker, koji se sa američkim predsednikom sastaju u četvrtak ujutru.\nAnalitičar američkog Džerman Maršal fonda Jan Leser (Ian Lesser) navodi da članice NATO žele da ova kratka poseta ojača veze, a ne da ih naruši, i da zbog nepredvidivosti američkog predsednika postoji opasnost da se poseta ne odvije kako treba.\nOn smatra medjutim da bi problemi sa kojima se američki predsednik suočava na utrašnjem planu od smene šefa obaveštajne službe FBI Džejmsa Komija mogle da ga podstaknu da izbegne polemike kako bi ostvario jedan uspeh u spoljnoj politici.\nTramp je pre izbora na mesto predsednika opisao Brisel kao „mišju rupu“, a u januaru je rekao da se raduje „čudesnom“ Bregzitu, predvidjajući da će i druge zemlje napustiti Uniju, i kritikujući kao „katastrofalnu grešku“ odluku Nemačke 2015. godine da otvori vrata izbeglicama.\nNeke članice NATO sa istoka Evrope veoma su zabrinute zbog simpatije koju je Tramp pokazao prema ruskom predsedniku Vladimiru Putinu, i od same zamisli da bi se moglo dogoditi da SAD ne poštuju klauzulu člana 5 osnivačkog ugovora NATO kojom je predvidjeno da se u slučaju napada na jednu članicu NATO ovaj vojni savez ustane u odbranu svoje članice.\nKaim iz instituta SWP navodi da ustvari SAD nisu najavile da će povući pa čak ni da će smanjiti svoje vojne angažovanje i centralnoj i ističnoj Evropi, niti da će iz Evrope povući odbrambeni štit od nuklearne pretnje.\nAmerički ministar odbrane Džejms Matis (James Mattis) i potpredsednik SAD Majk Pens (Mike Pence) već su u februaru odnosno martu bili u Briselu i potvrdili su „snagu“ transatlantskih veza.\nTramp je na sastanku sa generalnim sekretarom NATO u Vašingtonu povukao svoju tvrdnju da je NATO prevazidjen.\nNeke članice NATO su najavile da su voljne da povećaju izdvajanja za vojsku i približe se iznosu od 2,0 odsto bruto domaćeg proizvoda, što se najavljuje od 2014.\n„Više evropskih vlada je razumelo poruku da američko liderstvo u NATO više ne može da se uzme zdravo za gotovo“, navodi Kaim iz SWP.\nRazlike izmedju Trampa i EU velike su i po drugim pitanjima, od protekcionizma u trgovini do klimatskih promena.\n„Nikada nijedan američki predsednik nije bio toliko otvoreni protivnik EU“, i sastanak Tuska i Junkera može se loše završiti, navodi Valašek.\nSusret Tramp-Putin možda u novembru u Francuskoj ili Argenti\nMickoski: „Crni petak“ makedonske istorije\nI Tusk čestitao glasanje u Sobranju, na makedonskom jeziku\nZaev posebno zahvalio poslanicima opozicione VMRO-DPMNE\nCipras čestitao Zaevu usvajanje ustavnih promena\nHan i Stoltenberg pozdravili usvajanje ustavnih promena u MK\nOpozicioni poslanici uslovi glasanje amnestijom optuženih k\nNišta od samita Trampa i Kima do kraja godine\nErdogan i kralj Salman o saradnji u vezi slučaja Kašogi\nJeziva nesreća u Indiji: U masu ljudi uleteo brzi voz (uznemirujući…\nRezultati saudijske istrage: Kašogi ubijen u tuči u…\nGde čivava gordo piški?\nNa stablo bonsai drveta.\nKragujevčani U ČUDU: Dobili VEOMA neobičan pešački prelaz…\nČavušoglu kod Tačija: Podrška Kosovu u svakom aspektu


Kristofer i Bejker predlažu promenu procedure o ulasku SAD u rat\nDva bivša američka državna sekretara predlažu da Sjedinjene Države izmene proceduru odlučivanja o ulasku u rat.\nDžejms Bejker i Voren Kristofer, kažu da bi američki predsednik trebalo da ima zakonsku obavezu da se konsultuje sa Kongresom pre nego što uđe u rat, a da bi Kongres to trebalo da odobri ili ne odobri u roku od 30 dana. Bejker je bio državni sekretar pod predsednikom Džordžom Bušom, ocem sadašnjeg predsednika, dok je Voren Kristofer bio na istoj funkciji pod predsednikom Bilom Klintonom. Dvojica bivših državnih sekretara predvodila su jednogodišnju studiju Nacionalne komisije za ratna ovlašćenja. Džejms Bejker je rekao kako komisija veruje da bi Rezoluciju o ratnim ovlašćenjima, iz 1973. godine, trebalo promeniti.\n"Smatramo da je vladavina zakona, koja je naravno centralna u američkoj demokratiji, potkopana i narušena kada se najvažnija odrednica u ovom važnom delu politike redovno dovodi u pitanje ili zaobilazi."\nRezolucija doneta 1973. predstavljala je odgovor na Vijetnamski rat. Bejker i Kristofer kažu da je ona neefikasna i da nije u skladu sa Ustavom. Oni kažu da ni jedan predsednik nije prihvatio njenu ustavnost, da Kongres nikada nije raspravljao o njoj i da Vrhovni sud nikada nije doneo nikakvu odluku po tom pitanju.\nPrema američkom Ustavu, predsednik je vrhovni komandant oružanih snaga, ali Kongres kontroliše finansiranje ratnih operacija. Bejkerova i Kristoferova komisija kaže da predsednik morao da se konsultuje sa Kongresom pre nego što pošalje vojnike u borbe duže od nedelju dana. Takođe se kaže da bi trebalo osnovati Mešoviti kongresni konsultacioni odbor, sastavljen od članova oba doma Kongresa. Kristofer kaže da bi time Kongres bio uključen u donošenje važne odluke.\n"Zakon bi dao Kongresu mesto za stolom prilikom odlučivanja da li da se ide ili da se ne ide u rat - ne samo mesto za stolom već i trajno, profesionalno osoblje i pristup svim raspoloživim obaveštajnim podacima."\nPrema predlogu komisije, Kongres bi morao da u roku od 30 dana odobri ili ne odobri ulazak u bilo kakav značajniji oružani sukob. Bejker je rekao da pomenuti plan nije upravljen protiv bilo kog konflikta u koji su Sjedinjene Države bile umešane. Član komisije, bivši republikanski senator Li Hamilton, rekao je kako se nada da će Kongres usvojiti taj zakonski predlog i da će ga predsednik potpisati iduće godine.\n"Smatramo da bi to bio sjajan primerak zakonskog predloga koji bi sledeći predsednik i sledeći Kongres trebalo da pokrenu što ranije, kao signal dvostranačke saradnje u zemlji, u vezi sa pitanjima nacionalne bezbednosti."\nPrema jednoj najnovijoj anketi, 79 odsto Amerikanaca smatra da bi predsednik trebalo da bude obavezan da traži odobrenje Kongresa pre nego što pošalje trupe u borbu van Sjedinjenih Država.


Domaćini blačkog kraja: Završena berba kupusa na gazdinstvu Mijajlovića iz Blaca - Blace Info Press\nDomaćini blačkog kraja: Završena berba kupusa na gazdinstvu Mijajlovića iz Blaca\nAutor: Gorica Šegović · 23. novembra 2021.\nNa gazdinstvu Suzane i Ace Mijajlovića iz Blaca završena je ovogodišnja berba kupusa. Mijajlovići koji se više od jedne decenije bave povrtarstvom i proizvodnjom kupusa kažu da je ove godine kupus dobro i plaćen i tražen.\n-Trenutna cena kupusa je od 50 do 60 dinara što je sasvim zadovoljavajuća cena za nas proizovđače, ističe Aca Mijajlović koji ističe da je ovogodišnji prinos usled letošnje velike suše, smanjen za 30 do 40 posto.\nKraj ovogodišnje berbe koju smo zabeležili protiče dobro jer i vreme ide na ruku tome a kvalitet je sasvim zadovoljavajući.\nOve godine Mijajlovići su posadili oko 20 000 strukova što je za duplo manje u odnosu od planiranog na šta je uticao grad koji je uništio oko 20 000 strukova.\nMijajlovići kupus sa svog gazdinstva plasiraju na pijacama širom topličkog okruga i ističu da je povrtarstvo, odnosno konkreto proizvodnja kupusa čime se oni bave, veoma isplativa jer su u procesu proizvodnje mala ulaganja.\nSuzana Mijajlović kaže da je volja za radom i napredkom u proizvodnji kupusa velika kad je cena poput ovogodišnje dobra.\nU koliko još uvek niste ostavili kupus za zimu, ili imate potrebu za svežim kupusom, kod Mijajlovića isti možete nabaviti a Fruktal,Bukurešt i Bravo su sorte koje imaju u ponudi.\nSledeća vest Kup utakmica u Blacu – u četvrtak RK Jastrebac Blace – RK Kuršumlija\nPredhodna vest Blace: Raspisan konkurs za dodelu novčane pomoći studentima


Stefanović: Od početka godine 17 ubistava u Beogradu, osam razrešeno - Naslovi.net vesti\nStefanović: Od početka godine 17 ubistava u Beogradu, osam razrešeno\nBlic četvrtak, 11. oktobar 2018.\nMinistar unutrašnjih poslova Nebojša Stefanović izjavio je danas da se od početka godine u Beogradu dogodilo 17 ubistava sa elementima organizovanog kriminala i da je osam slučajeva do sada razrešeno. Stefanović ističe da aktuelna vlast, za razliku od prethodne, ne pravi razliku među žrtvama i da... »\nU Beogradu 17 ubistava, osam razrešeno\nMondo četvrtak, 11. oktobar 2018.\nMinistar unutrašnjih poslova Nebojša Stefanović izjavio je danas da se od početka godine u Beogradu dogodilo 17 ubistava sa elementima organizovanog kriminala i da je osam slučajeva do sada razrešeno.\nFoto: Fonet/MUP Srbije Stefanović ističe da aktuelna vlast, za razliku od prethodne, ne pravi razliku među žrtvama i da joj je važno da se razreši svako ubistvo. On je rekao da policija sa Tužilaštvom intenzivno radi na rešavanju... »\nKurir četvrtak, 11. oktobar 2018.\nU Beogradu se od početka godine dogodilo 17 ubistava sa elementima organizovanog kriminala, a prema rečima ministra unutrašnjih poslova Nebojša Stefanović, osam od tih 17 ubistava je razrešeno. Stefanović je istakao da aktuelna vlast, za razliku od prethodne, ne pravi razliku među žrtvama i da joj... »\nVesti online četvrtak, 11. oktobar 2018.\nU Beogradu se od početka godine dogodilo 16 ubistava sa elementima organizovanog kriminala, a prema rečima ministra unutrašnjih poslova Nebojša Stefanović, osam od tih 16 ubistava je razrešeno.\nStefanović je za Pink televiziju istakao da aktuelna vlast, za razliku od prethodne, ne pravi razliku među žrtvama i da joj je važno da se razreši svako ubistvo. On je rekao da policija sa Tužilaštvom intenzivno radi na rešavanju... »\nStefanović: Od početka godine 17 ubistava u BG, osam razrešeno\nDnevnik četvrtak, 11. oktobar 2018.\nBEOGRAD: Ministar unutrašnjih poslova Nebojša Stefanović izjavio je danas da se od početka godine u Beogradu dogodilo 17 ubistava sa elementima organizovanog kriminala i da je osam slučajeva do sada razrešeno.\nStefanović ističe da aktuelna vlast, za razliku od prethodne, ne pravi razliku među žrtvama i da joj je važno da se razreši svako ubistvo.On je rekao da policija sa Tužilaštvom intenzivno radi na rešavanju još nekoliko slučajeva... »\nStefanović: Od početka godine 17 ubistava u Beogradu\nPolitika četvrtak, 11. oktobar 2018.\nOd početka godine 17 ubistava u Beogradu, osam razrešeno\nRTV četvrtak, 11. oktobar 2018.\nBEOGRAD - Ministar unutrašnjih poslova Nebojša Stefanović izjavio je danas da se od početka godine u Beogradu dogodilo 17 ubistava sa elementima organizovanog kriminala i da je osam slučajeva do sada razrešeno.\nStefanović ističe da aktuelna vlast, za razliku od prethodne, ne pravi razliku među žrtvama i da joj je važno da se razreši svako ubistvo. On je rekao da policija sa Tužilaštvom intenzivno radi na rešavanju još nekoliko slučajeva... »\n"Od početka godine 17 ubistava u BG, razrešeno osam"\nB92 četvrtak, 11. oktobar 2018.\nBeograd -- Ministar unutrašnjih poslova Nebojša Stefanović izjavio je da se od početka godine u Beogradu dogodilo 17 ubistava sa elementima organizovanog kriminala.\nOn je dodao da je osam slučajeva do sada razrešeno. Stefanović ističe da aktuelna vlast, za razliku od prethodne, ne pravi razliku među žrtvama i da joj je važno da se razreši svako ubistvo. On je rekao da policija sa Tužilaštvom... »\nEvo šta mesto na kom imate glavobolju otkriva - i kako se ona leči\nVesti online pre 32 minuta\nUživo: Rezervne postave ubile ritam, Bogdan bez poena posle 10'\nPredsednik Srbije na Minhenskoj bezbednosnoj konferenciji\nUlagati u porodicu, zdravstvo i školstvo\nVesti online pre 2 sata


Dobra knjiga - Geofilozofija Mediterana - Beletristika (strani pisci) -\nPrevodilac: Anđela Arsić Milivojević\nSаburo Sаkаi je bio poslednji od posebne vrste – istinski sаmurаj, profesionаlni rаtnik posvećen plemenitoj veštini smrtonosnog umećа vаzdušnih borbi. Ovo je pričа o njemu, iz prve ruke, potpuni bilаns njegovih više od 200 borbenih misijа ...\nBudućnost čovečanstva je misterija skrivena na stranicama jedne knjige, knjige u kojoj je skriven datum Sudnjeg dana! I dok se svet pita šta e se dogoditi 9-og februara 2027-e, nekoliko ljudi dobija razglednicu sa crtežom mrtvačkog sanduka ...\nŠta to savremene Evropljanke u stvari hoće? I kako do toga dolaze? Florans, Eliz i Karolin, tri prijateljice u najboljim godinama, nalaze se u vrtlogu modernog života. Muževi, ljubavnici, roditelji, deca, prijatelji, rođaci – svi traže ...\nUčenje Dadija Kravica je roman koji je Mordekaja Ričlera svrstao u red najboljih svetskih pisaca komedije. Odrastajući u srcu montrealskog jevrejskog geta, Dadi Kravic je opsednut izrekom svoga dede: "Čovek bez zemlje je ništa". U nemilosrdnom ...\nZapanjujuća je emotivna snaga ove ode roditeljskoj ljubavi, koja se događa u predelima opustošene postapokaliptične Amerike. Portret oca i sina u očajnickoj borbi da prežive prikazuje njihov odnos kao grčevitu potrebu da se sačuva vera ...\nČarobne venčanice koje izrađuje Fraskita Karasko, majka šestoro nadarene dece, izazivaju zavist i mržnju palančana, uvek i svuda spremnih da unize one koji se ističu. Prevremeno uvela i ismejana, Fraskita tovar dece stavlja na kola kojima ...\nDivljaci I - Svadba\nJedne majske subote u Parizu. Uoči drugog kruga predsedničkih izbora nazvanih „izborima stoleća”, Ider Šauš, prvi predsednički kandidat musliman u Francuskoj, u ubedljivom je vođstvu. Bila je to naporna i napeta kampanja u kojoj je Šauš ...


Vesić: Nema većih komunalnih problema u gradu\nZamenik gradonačelnika Beograda Goran Vesić izjavio je danas da je tokom noći nastavljeno čišćenje gradskih ulica i posipanje soli po kolovozima i trotoarima, kao i da nema većih komunalnih problema u gradu.\nOn je za RTS rekao da je tokom noći utrošeno oko 400 tona soli i 150 tona kamenog agregata, a upotrebljeno je i oko 4.000 litara kalcijum-hlorida, tečnosti koja se koristi na ekstremno niskim temperaturama, preneo je Beoinfo.\n"Ta tečnost se može upotrebljavati na temperaturama do minus 20 stepeni, a sve se to naravno radi kako bi bilo sprečeno formiranje leda na kolovozima i drugim javnim površinama", rekao je Vesić.\nOn je naveo da će kvar sa grejanjem koji je prijavljen u Paunovoj ulici biti otklonjen u ranim jutarnjim časovima, dok je sinoć normalizovano grejanje jednog dela Banjice, koje se greje na gas.\nGradske toplane rade u punom kapacitetu i nema većih problema u komunalnom sistemu, istakao je Vesić.


Direktor BIA: Raste opasnost od radikalnih islamista - 01.04.2015, Sputnik Srbija\nDirektor BIA: Raste opasnost od radikalnih islamista\nPrema podacima Bezbednosno informativne agencije (BIA), broj srpskih državljana na ratištima na Bliskom istoku je zanemarljiv, međutim, rizik od delovanja... 01.04.2015, Sputnik Srbija\npolitika, vesti, srbija, aleksandar đorđević, esad hećimović, bia, bosna i hercegovina (bih)\n20:53 01.04.2015 (Osveženo: 10:48 24.08.2021)\nPrema podacima Bezbednosno informativne agencije (BIA), broj srpskih državljana na ratištima na Bliskom istoku je zanemarljiv, međutim, rizik od delovanja povratnika sa bliskoistočnih frontova raste iz dana u dan.\n„Opasnost na prostoru Srbije uvek postoji, ali mi sagledavamo sve aspekte kako na teritoriji Srbije tako i u regionu bivše Jugoslavije i za sada rizik nije veliki“, kaže direktor Bezbednosne informativne agencije Aleksandar Đorđević za Sputnjik.\nIako je broj srpskih državljana koji su na ratištima na Bliskom istoku zanemarljiv, prema podacima srpske obaveštajne službe, opasnost „raste iz dana u dan pogotovo u kontekstu onoga što se dešava u Evropi, ali za sada u Srbiji situacija nije alarmantna“.\nProcena srpske obaveštajne službe je da je na ratištima na Bliskom istoku oko 25 građana Srbije, odnosno oko 300 zajedno sa radikalnim islamistima iz Bosne i Hercegovine.\nEsad Hećimović, stručnjak za radikalne islamske grupe u Bosni i Hercegovini kaže da je trenutno oko 150 boraca iz Bosne i Hercegovine u Siriji, ne računajući oko 50 povratnika.\n„Kompletna brojka bi bila veća ako računamo one koji su poginuli i one koji su se vratili — oko stotinu iz Sandžaka i oko trista boraca iz Albanije, Makedonije i Kosova kada govorimo o Albancima. To su procene koje se navode, više od trista Bošnjaka i oko trista Albanaca u ovom regionu“, rekao je Hećimović.\nZa razliku od drugih evropskih zemalja, radikalni islamsti na Balkanu su fenomen koji postoji više od dvadeset godina.\n„Očigledno je da nije bilo dovoljno raspustiti samo vojne jedinice koje su se zasnivale na toj ideologiji jer je ona nastavila da se širi drugim sredstvima, pre svega kroz religijsku i kulturnu indoktrinaciju, kroz različite aktivnosti koje nisu imale za cilj nevinu potragu za vernicima i sledbenicima, već regrutaciju ljudi za vrlo nasilne ideje“, kaže Hećimović.\nRadikalni propovednici zaduženi za regrutaciju džihadista na Balkanu koriste moderna sredstva komunikacije i putuju više od ministara.\n„Jedan od primera je Bilal Bosnić, kome se sudi u Sarajevu. On se tereti da je putovao od Kosova i Sandžaka preko Beograda, pa do nekih zapadnih zemalja, uključujući Italiju, Nemačku i Belgiju, gde je držao ili predavanja ili regrutovao osobe. Tužilac tvrdi da je putovao više od ministra spoljnih poslova BiH“, dodaje on.\nKoliko je radikalnih islamista iz Bosne i Hercegovine odgovorno za terorističke napade?\n„Imali smo veliki broj terorističkih napada u svetu u kojima su sudelovali strani borci koji su se borili u ratu u Bosni i Hercegovini, ali koji u etničkom smislu nisu poreklom sa ovih prostora. To je bilo u periodu od 1996. godine, od okončanja rata u Bosni i Hercegovini, do 2003, 2005. godine. Ako govorimo o drugoj kategoriji stranih boraca koja je formirana posle 2013. godine, a sastoji se od ljudi sa ovog područja koji su etnički Bošnjaci, Albanci ili konvertiti, prelaznici u islam u drugim nacionalnim i etničkim zajednicama, onda takvih primera još nemamo“, kaže Hećimović.\nRadikalni islamski borci sa Balkana su deo međunarodne mreže koja regrutuje sve više evropskih pristalica za rat u Siriji i Iraku, u redovima organizacije Islamska država.


VW Touareg: Navigacija\n"Discover Pro" radio navigacioni sistem sa standardnom Car-Net App-Connect funkcijom dolazi uz 23,4 cm (9.2 inch) TFT staklenim ekranom osetljivim na dodir sa prikazom u boji, senzorom za blizinu i inovativnom kontrolom pokretom. Kao rezultat, možete upravljati brojnim opcijama menija jednim horizontalnim pokretom ruke. Sistem takođe ima 10 GB memorije sa instaliranim mapama Evrope, osam zvučnika, FM radio prijem i DVD koji reprodukuje muziku u MP3, AAC i WMA formatima. Dva ulaza za SD karticu, AUX-IN ulaz, dva USB ulaza i Bluetooth interfejs mobilnog telefona upotpunjuje infotainment iskustvo.\nOpcioni "Discover Premium" sa 38 cm (14,9 inch) ekranom je vodeći Volkswagen navigacioni sistem. On formira deo Innovision Cockpita i integrisan je u zakrivljenom staklenom panelu - orijentisanom ka vozaču - koji se širi od brzinometra do centralne konzole. Sistemom možete lako upravljati glasom, pokretom ruke ili dodirom, bez prekidača, baš kao na pametnom telefonu.


Beogradski Aerodrom dobio mural Nikole Tesle - Novosti - Turistički svet\nBeogradski Aerodrom dobio mural Nikole Tesle\nNa Aerodromu Nikola Tesla svečano je predstavljen mural Inspiracija likom Nikole Tesle, simbolično na dan rođenja našeg velikog naučnika, čije ime Aerodrom i sam nosi. Kreator ovog idejnog rešenja je magistar arhitekture Nina Radosavljević, pobednica konkursa, navedeno je u saopštenju Aerodroma.\nMural koji je svečano otkrio Raša Ristivojević, izvršni direktor Aerodroma Nikola Tesla, nalazi se u holu za međunarodne dolaske Terminala 2.\n- U godini u kojoj Aerodrom Nikola Tesla obeležava 55-godišnji jubilej, i postiže poslovne rekorde na svim planovima, mural inspirisan likom Nikole Tesle predstavlja investiciju i podstrek za talentovane ljude da stvaraju trajne vrednosti. Istovremeno, ovo fantastično rešenje namenjeno je i svim putnicima i posetiocima aerodroma Nikola Tesla koji borave na Terminalu 2 - izjavio je Ristivojević.\nTriangulaciju Nine Radosavljević, sa više od 16.000 geometrijskih elemenata, u kojoj se krije lik Nikole Tesle, izveo je umetnik Miodrag Stanišić sa timom.\n- Počastvovana sam što je moje rešenje odabrano na konkursu. Bilo je izazovno, inspirativno, ali i veoma zahtevno napraviti nešto što nosi ime Nikole Tesle i sa čime mogu da se sretnu milioni ljudi. Prilika koju mladi dobijaju kroz ovakve konkurse nam je veoma važna, ovo je podsticaj da nastavimo da stvaramo i budemo još bolji - kaže Nina Radosavljević, pobednica konkursa.\nKonkurs za prikupljanje ponuda za idejno rešenje i oslikavanje murala trajao je mesec dana, a pristiglo je 55 prijava.


Brnabić: PKB među firmama koje treba da rešimo\nTanjug 7. avgusta 2018. 15:10\nTRŠIĆ – Srbija u skladu sa aranžmanom MMF-a ‘Čuvarkuća’, koji ima za cilj veći ekonomski rast i prihode za građane Srbije, treba da reformiše neuspešna državna preduzeća, od kojih će neka biti privatizovana, a među njima je i PKB, rekla je danas premijerka Ana Brnabić.\nPredsednica vlade je novinarima u Tršiću kazala da će za neka od tih preduzeća gubitaša biti pronađen i strateški partner.\n„PKB jeste jedna od tih firmi, koja već decenijama mora da stane na svoje noge. Šta će biti sudbina PKB-a, to ne mogu da kažem, jer to radimo zajedno sa Ministarstvom privrede. Intencija je da napravimo zdravu firmu koja efikasno proizvodi i donosi prihode budžetu, umesto da subvencionišemo te kompanije i imamo odliv iz budžeta“, rekla je Brnabić.\nNa pitanje o arbitražnom postupku HPK grupe koja je upravljala Železarom i ko će da plati oko 12 miliona evra zbog tužbe, Brnabić je rekla da nema dovoljno informacija koji je iznos u pitanju, ali da će se država Srbija boriti u tom arbitražnom postupku i da će tek videti konačna presuda.\n„Važno je da mediji i građani znaju da vlada nije tražila da taj ugovor za upravljanje Železarom bude tajan. To je tražila Komisija za zaštitu konkurencije. Svako može da tuži i pokrene arbitražu, a na nama je da se borimo za interes Srbije na toj arbitraži. Sastavićemo impresivan tim“, rekla je premijerka.


AKRA – Najmanje 17 osoba je poginulo, a 59 povređeno u eksploziji na zapadu Gane, kada je kamion koji se nosio eksploziv u rudnik zlata, sudario sa motociklom, izjavio je ministar za poljoprivredne i prirodne resurse Semjuel Džinpur. Eksplozija se dogodila sinoć, prenosi Tanjug, između gradova Bogoso i Boudi u zapadnom regionu. Građanima je savetovano da se sklone iz ugroženih područja zbog sopstvene bezbednosti dok su napori za oporavak u toku, a od obližnjih gradova zatraženo je da otvore javne prostore, uključujući učionice i crkve za preživele.\n12.11.2019 u 21:41\nAKRA - Zamenik ministra spoljnih poslova Gane, Čarls Oviredu, potvrdio je da njegova zemlja više ne priznaje Kosovo. On je naveo da je Srbija o povlačenju priznanja Kosova obaveštena zvaničnim pismom. „Vlada Gane je odlučila da više neće priznavati Kosovo kao nezavisnu državu”, rekao je Oviredu i dodao da je odluka o priznavanju Kosova 2012. godine „sigurno doneta u želji za mirom i harmonijom”, preneo je RTS. Danas, pak, ta odluka se smatra „preuranjenom” i kršenjem rezolucije 1244 Saveta bezbednosti, prenosi Tanjug. Prema toj rezoluciji, Kosovo se nalazi pod međunarodnim protektoratom i smatra se delom Savezne Republike Jugoslavije, čiji je Srbija pravni naslednik. Kosovo su nakon jednostranog proglašenja nezavisnosti 2008. godine priznale SAD i većina članica EU, ali ne\n20.05.2019 u 20:15\nDačić sa predsednikom Gane o KiM\nAKRA - Ministar spoljnih poslova Srbije Ivica Dačić i predsednik Gane Nana Dankva Ada Akufo-Ado saglasili su se danas tokom razgovora u Akri da treba revitalizovati odnose dve zemlje koji su narušeni pre sedam godina odlukom Gane u vezi sa priznanjem jednostrano proglašene nezavisnosti Kosova i Metohije. Dačić je informisao predsednika Gane o toku dijaloga Beograda i Prištine i naglasio da je pitanje dijaloga zapravo pitanje očuvanja teritorijalnog integriteta Srbije. On je naglasio da je to problem koji može da zadesi svaku zemlju na svetu, ukoliko bi se bilo ko rukovodio politikom jednostranih akata. Kako je saopštilo Ministarstvo spoljnih poslova, Dačić je zamolio sagovornika da ipak sačekaju kraj dijaloga, da do tada imaju statusno neutralnu poziciju i da poštuju rezultate


Sonoma Wire Works predstavlja prvi Android audio drajver sa malom latencijom | Srbodroid\nSonoma Wire Works predstavlja prvi Android audio drajver sa malom latencijom\nObjavio Saša Nedić u Novine 31/01/2013 u 15:21\nTokom WNAMM 2013 (Winter – National Association of Music Merchants), kompanija Sonoma Wire Works je predstavila prvi Android audio drajver koji omogućava veoma malu latenciju. Kompanija je inače poznata po softverskim i hardverskim rešenjima za iOS, a sada je proboj napravila i na Android platformi. Kako ističu tokom predstavljanja, Android tržište je ogromno i poseduje veliki potencijal za proboj audio softvera i opreme.\nAko se pitate šta je to latencija i zašto je bitna, sada ćemo objasniti i taj pojam. Latencija (Latency) predstavlja vreme koliko je potrebno da zvuk prođe od ulaza (npr. gitarskog ulaza) do izlaza. Ako prilikom sviranja ili snimanja imate veliko kašnjenje zvuka, nećete dobiti zvuk istog momenta kada odsvirate nešto ili otpevate. Iz tog razloga je mala latencija neophodna pri procesiranju zvuka uživo na svirkama, kao i pri studijskom snimanju. Ono što je u teoriji i praksi dobro poznato, jeste da ljudsko uho počinje da primećuje kašnjenje u zvuku ako je ono veće od 25-30 milisekundi. U svetu profesionalne audio produkcije i opreme, čak se i kašnjenje od 20 ms smatra velikim. Android OS trenutno ima problema kada je audio u pitanju i trenutno kašnjenje je oko 200 ms. Korišćenjem drajvera Sonoma Wire Works-a, dobija se latencija od oko 20 ms, što je ogroman napredak.\nKod PC/MAC računara, latencija se rešava na potpuno isti način – korišćenjem drajvera koji stižu uz profesionalne i poluamaterske zvučne kartice (audio interfejse). Najpoznatije firme koje su poznate po stabilnim i kvalitetnim drajverima su RME, M-Audio, E-MU, Focusrite, itd. Kod ovih zvučnih kartica, latenciju je moguće spustiti čak i do 3-4 ms, ako ne i manje. Ipak, sve što više opteretimo CPU računara, moramo da kompenzujemo većom latencijom.\nNakon ove priče, nadam se da je jasnije zašto je razvoj audio drajvera za Android važan i na koji način može da utiče na dalji razvoj aplikacija i uređaja namenjenih muzičarima. Sonoma Wire Works je trenutno u fazi testiranja, a razvoj su radili na Galaxy Nexus-u. Plan je da svoj audio drajver ponude svim velikim proizvođačima telefona kako bi mogli da ga implementiraju na svoje uređaje.


Predsednici Srbije i Kosova: Aleksandar Vučić i Hašim Tači (Foto: Reuters)\nDijalog Beograda i Prištine je potpuno netransparentan, a u javnosti nema dovoljno informacija zato što postignuti sporazumi nisu u interesu građana, pokazuje istraživanje "Da li su zajednice na centralnom Kosovu spremne za potencijalne posledice ili koristi finalnog sporazuma Beograda i Prištine". O ovom istraživanju govorili su političari i analitičari, koji su izneli različite stavove o dijalogu i dosadašnjim sporazumima koji su postignuti.\nNovinar Živojin Rakočević kazao je da su dijalog između Beograda i Prištine uništili političari i da to, kako je kazao, rade konstantno već 20 godina. Srbi i Albanci su - kako kaže - i pored ogromnih „ulaganja od strane međunarodne zajednice, danas na minimumu istorijskog dijaloga”.\nOn je kao primer udaljenosti Beograda i Prištine naveo navodno zatrovane glasačke listiće koji su pristigli iz Srbije na poslednjim parlamentarnim izborima.\n“Kada sam video ljude u skafanderima koji broje glasove, ja sam esencijalno, suštinski osetio najdublji mogući strah. Ne za sebe, ne za svoje, nego za Albance.\nZvaničnici Centralne izborne komsije Kosova u belim skafanderima broje glasove dopremljene iz Srbije u Prištini, 23. oktobra 2019. (Foto: AP)\nJa mogu da zamislim tinejdžera koji ima 12, 13, 15, 16 godina i koji gleda onu sliku. Kada se iz neke Srbije broje glasovi u skafanderima to je kraj svakog dijaloga. To je kraj svakog dijaloga u narednih 20 ili 30 godina”, kazao je Rakočević.\nPrema rečima bivšeg zamenika kosovskog premijera Branimira Stojanovića najveći problem briselskog dijaloga je nesprovođenje onoga što je dogovoreno. On je kazao da pored Prištine, odgovornost što još uvek nije formirana Zajednica Srpskih opština snosi i Evropska unija, koja je, kako je kazao, bila garant sprovođenja sporazuma.\n“Nekako svi to hoće da zaborave i kažu 'ajde da pričamo sad sve ispočetka, kao da se ovo nije ni desilo i da zaboravimo da zajednica mora da se formira. Tu ja delom svakako vidim kao krivca i one koji su bili medijatori i oni koji su bili garanti da će sporazum da se sprovede, to je svakako EU i nadam se da će u budućnosti biti energičnija, u smislu postavljanja konkretnih uslova stranama. U ovom slučaju, apsolutno mislim da prištinska strana nije sprovela ono što treba”, rekao je Stojanović.\nArdijan Arifaj, politički savetnik predsednika Kosova, smatra da u dijalogu Beograda i Prištine veoma važnu imaju Sjedinjene Američke Države, pa će samim tim, kako kaže, i najveći izazov za nastavak dijaloga biti predstojeći izbori u SAD, ali i u Srbiji.\n“Amerika je jedan od najvažnijih posrednika i onih koji podržavaju dijalog. Oni su imenovali specijalog izaslanika za dijalog između Kosova i Srbije i ova uloga Vašingtona u dijalogu će se reflektovati na proces dijaloga. Takođe, kontekst je takav da ne čini veoma obećavajuće da se dijalog nastavi i da se postigne neki sporazum. Šta god i koja god kosovska vlada da dođe, ona će se naći u istoj poziciji”, rekao je Arifaj.\nPre debate predstavljeno je istraživanje „Da li su zajednice na centralnom Kosovu spremne za potencijalne posledice ili koristi od svobuhvatnog sporazuma Prištine i Beograda”, u kojem su rezultati pokazali da većina anketiranih Srba smatra da dijalogom u Briselu nije rešen nijedan problem, dok manji broj misli da su problemi dodatno produbljeni.\nIstraživanje je sproveo Forum za multietničku saradnju, uz podršku Kosovske fondacije za otvoreno društvo.


Lukašenko: Ne želim rat, ali moramo biti spremni na sve - 25.01.2022, Sputnik Srbija\nLukašenko: Ne želim rat, ali moramo biti spremni na sve\nPredsednik Belorusije Aleksandar Lukašenko izjavio je da ni on, niti bilo ko od vojnih komandanata republike ne želi rat. 25.01.2022, Sputnik Srbija\nOn je obratio pažnju na to da se u poslednje vreme mnogo govori o navodnom neizbežnom ratu, što verovatno mnoge zabrinjava.Kako je dodao, to ne znači da ne treba ništa preduzimati, posebno kada kao primer imaju početak Velikog otadžbinskog rata. Prema rečima Lukašenka, greške koje su tada napravljene ne smeju se ponoviti, stoga treba da budu spremni za bilo kakav razvoj situacije.Takođe je dodao da su uspesi Belorusije oduvek iritirali i podsticali Zapad na neprimerene akcije protiv Minska.Međutim, kako je dodao, uprkos sankcijama pod kojima zemlja živi mnogo toga je postignuto.\n12:50 25.01.2022 (Osveženo: 19:00 25.01.2022)\nPredsednik Belorusije Aleksandar Lukašenko izjavio je da ni on, niti bilo ko od vojnih komandanata republike ne želi rat.\nOn je obratio pažnju na to da se u poslednje vreme mnogo govori o navodnom neizbežnom ratu, što verovatno mnoge zabrinjava.\n„Želim da me razumete ne samo kao predsednika, nego i kao čoveka koji je odgovoran za Oružane snage. Ni ja, niti bilo ko od naših generala i vojnih komandanata ne želi nikakav rat“, rekao je beloruski lider, prenosi agencija „Belta“.\nKako je dodao, to ne znači da ne treba ništa preduzimati, posebno kada kao primer imaju početak Velikog otadžbinskog rata. Prema rečima Lukašenka, greške koje su tada napravljene ne smeju se ponoviti, stoga treba da budu spremni za bilo kakav razvoj situacije.\n„Moramo to da pokažemo kako bi nas razumeli, a možda i kako bi nas se plašili“, istakao je beloruski lider.\nTakođe je dodao da su uspesi Belorusije oduvek iritirali i podsticali Zapad na neprimerene akcije protiv Minska.\n„Tako je bilo kroz istoriju: naši uspesi, naravno, ne prijaju našim konkurentima, pre svega – geopolitičkim. Oni su uvek iritirali i provocirali takozvani kolektivni Zapad na neprimerene akcije protiv Belorusije“, rekao je Lukašenko na sastanku sa predstavnicima Nacionalne akademije nauka.\nMeđutim, kako je dodao, uprkos sankcijama pod kojima zemlja živi mnogo toga je postignuto.


Nastavak subvencija: Subvencionisano još 87 poljoprivrednika u Gornjem Milanovcu - Sjajne Vesti\nAutor Nikola Z 18.10.2015 Nema komentara\nOpština Gornji Milanovac je planirala da ove godine izdvoji 13.950.000 hiljada dinara iz budžeta za podelu bespovratnih podsticajnih sredstva zainteresovanim poljoprivrednicima da bi unapredili i osavremenili tehnologiju proizvodnje poljoprivrednih proizvoda.\nU tom cilju raspisan je konkurs za dodelu bespovratnih sredstava, na koji se prijavio veliki broj zainteresovanih poljoprivrednika. Po zaključivanja prvog konkursa podeljena su bespovratna sredstva za 190 poljoprivrednih proizvođača u iznosu od 10.262.188,10 dinara. Sagledavajući situaciju i veliki broj zainteresovanih odlučeno je da se bespovratna poticajna sredstva povećaju na 35.000.000 dinara.\nOstalo je mnogo poljoprivrednika koji su konkurisali, a nisu ostvarili to pravo, pa se na ponovljenom konkursu ponovo dodeljuju sredstva zainteresovanovim kandidatima. Iz Opštine stižu ohrabrujuće vesti da će konkurs biti otvoren dok god ima zainteresovanih a ako bude potrebe ponovo će povećati iznos za raspodelu. Ovaj konkurs je otvoren do 15. decembra sa napomenom da ako bude zainteresovanih konkurs se neće zatvarati, tražiće se rešenja da se svima udovolji a samim tim i podstakne razvoj ovoga kraja. Osnovni cilj je da se pomogne ljudima koji žele da se vrate u ruralnu sredinu i rade na selu i tako se smanji odlazak mladih iz seoskih krajeva.\nPre par dana konkursna komisija je odobrila poticajna sredstva za još 87 kandidata, koji su 16. oktobra 2015.godine potpisali ugovore o dodeli bespovratnih poticajnih sredstava sa predsednikom opštine Gornji Milanovac.\nZaključno sa 16. oktobrom 2015. godine a na osnovu rešenja o dodeli bespovratnih poticajnih sredstava potpisani su ugovori sa 546 poljoprivredna proizvođača i izdvojena su finansijska sredstva iz agrarnog budžeta u iznosu od 24.251.866,03 dinara.\n„Imajući u vidu izuzetan značaj poljoprivrede za ekonomsku stabilnost i održiv razvoj lokalne samouprave, opština Gornji Milanovac za 2015. godinu obezbedila je za potrebe razvoja poljoprivrede novčana sredstva u iznosu od 35.000.000 dinara“ -rekao je predsednik opštine.\nSredstva su raspoređivana tako da je za nabavku protivgradnih raketa opredeljeno 2.000.000 dinara, naknade protivgradnim strelcima 1.750.000, za kalcifikaciju zemljišta 2.000.000, za edukativne posete poljoprivrednom sajmu 100.000 dinara i pomoć udruženjima iz oblasti poljoprivrede 200.000 dinara.\nNapomenućemo da je konkurs otvoren do 15. decembra 2015. godine, pa poljoprivrednici iz Gornjeg Milanovca i okoline još imate vremena, prijavite se.\ntop vesti, sjajne vesti, pomoc, subvencije, gornji milanovac, podsticajna sredstva, opstina gornji milanovac, poljoprivredni proizvodjaci\nNastavak subvencija: Subvencionisano još 87 poljoprivrednika u Gornjem Milanovcu postavio Nikola Z 18.10.2015


Univerzitetski odjek! - Tag Archive|bezbednost\nAutor: Arsenije Mandić - 20.06.2021\nVIDEO: Bezbednost novinara\nMeđunarodna organizacija Reporteri bez granica u najnovijem izveštaju za tekuću godinu smestila je Srbiju na 93. mesto indeksa slobode medija, od 180 zemalja u kojima se vrši posmatranje. To je u odnosu na 2019. godinu pad za tri mesta, kada je …\nAutor: Bogdan Janković - 11.10.2020\nAUDIO: Bezbednost novinara na demonstracijama\nZbog nastojanja da koriguje nepravilnosti jednog društva, novinarstvo kao profesija podložno je čestim napadima. Sami novinari koji obavljaju posao od javnog značaja neretko su mete nasilja. Prema izveštajima relevantnih međunarodnih organizacija …\nAutor: Marija Stojadinović - 18.12.2018\nOdluke o medijskoj sceni donose se bez nas\n"Ključni problem je što mi pregovaramo sa pogrešnim ljudima", rekao je član Stalne radne grupe za bezbednost novinara Nedim Sejdinović na sinoćnoj tribini o nasilju u medijima, održanoj u Crnoj kući. Photo: UNS – Moć se nalazi negde drugde. …\nAutor: Dajana Marković - 17.06.2016\nMišambled: Nasilje u poslednjih nekoliko vekova u padu\nPredavanje „Pripitomljeno nasilje, kontrola mladalačke agresivnosti od srednjeg veka do danasˮ okupilo je veliki broj posetioca u Svečanoj sali Ogranka SANU, a pokušalo je da odgovori na pitanja kao što su učestalost nasilja danas u odnosu na proš …\nAutor: Nikoleta Gebleš - 21.03.2016\nKoliko smo oprezni na društvenim mrežama?\nJutjuber iz Amerike, Kobi Persin, u zanimljivom eksperimentu pokušao je da pokaže opasnost društvenih mreža preko dva video snimka. Persin je preko društvene mreže Fejsbuk pokazao da su mladi koji imaju profile na društvenim mrežama često neoprezni, …\nAutor: Tijana Gogić i Milana Božičić - 28.11.2014\nAUDIO: Bezbednost hrane u restoranima i uličnoj prodaji\nDa je ponuda gotove hrane u Srbiji velika, svedoče mnogobrojni restorani, fast fudovi, pekare, ulična prodaja i slično. Imamo i relativno nov Zakon o bezbednosti hrane, obavezne HASAP standarde, više nadležnih inspekcija koje kontrolišu sve to. Čini …


ŠKOLE TRAŽILE OD UČENICA DETALJE O MENSTRUACIJI - Japanorama\nRoditelji učenica koje su nastavnici fizičkog vaspitanja u jednoj japanskoj srednjoj školi do detalja ispitivali o njihovim menstrualnim ciklusima, masovno su protestovali, tvrdeći da se time devojčice dovode u nezgodan položaj. Direktor škole “Ritto” u oblasti Šiga javno se izvinio zbog takvoh ponašanja njegovih nastavnika, i mentalnih problema koje su zbog toga imale učenice.\nNastavnici fizičkog vaspitanja su, navodno, od učenica tražili da im kažu koliko dana im traje menstruacija, raspitivali se o detaljima, kako bi ih oslobodili od časova plivanja u školskom bazenu. Te izjave učenice su bile primorane da nastavniku daju u prostorijama u kojima je bilo drugih nastavnika i ponekad učenika.\nOvakva praksa trajala je najmanje pet godina, a došla je u žižu javnosti kada je jedan od roditelja podneo pismeni protest rukovodstvu škole. Roditelj je napisao da je njegova ćerka, učenica prvog razreda srednje škole ( oko 13 godina ) morala da pred grupom drugih nastavnika glasno kaže svoje ime, odelenje i broj dana za koji traži oslobađanje od časova fizičkog u bazenu.


Akcija dobrovoljnog davanja krvi u Beloj Crkvi - Radio Bela Crkva\nPočetna > Vesti > Društvo > Akcija dobrovoljnog davanja krvi u Beloj Crkvi\nAkcija davanja krvi je održana u Domu zdravlja „Bela Crkva“, a naši davaoci su se i ovoga puta u velikom broju odazvali pozivu Crvenog krsta iz Bele Crkva da daju krv.\nPoznato je da je ova letnja akcija davanja krvi, može se reći, najvažnija u celoj godini, jer je krv u letnjim mesecima najpotrebnija. Dobrovoljni davaoci krvi u letnjim mesecima manje dolaze da daju krv zbog godišnjih odmora i sezonskih radova, a krv se mnogo više troši zbog učestalijih saobraćajnih udesa.\nSekretar Cvenog krsta Bela Crkva, Vladmir Radonjić, rekao je da transfuziolozi iz Pančeva željno očekuju akciju davanja krvi u Beloj Crkvi, jer su sigurni da će sa onim što prikupe kod nas, moći da rade nekoliko narednih nedelja.\n„Naši dobrovoljni davaoci krvi ni sada nisu razočarali. U oba dana ove akcije je pregledano 114 dobrovoljnih davalaca krvi. Odbijeno je iz raznih razloga 14 davalaca, a njih ravno 100 je dalo krv. Medicinska ekipa iz Transfuziološke službe Pančeva, na čelu sad dr Jelenom Pešić nam je rekla da smo ih i ovoga puta izvukli iz velikog škripca. Odziv je bio odličan, a raspoloženje davalaca je kao i uvek bilo na nivou. Zahvaljujem se od sveg srca svim našim dobrovoljnim davaocima krvi, koji su se u tako velikom broju odazivali na ovu našu akciju davanja krvi“, kaže Vladimir Radonjić, sekretar Crenog krsta Bela Crkva.\nInače, poruka svih ljudi koji su dali krv je: „Odvojite malo vremena da date krv, humanost se podrazumeva, a u čovekovoj prirodi je da pomaže drugom“\nDruštvoBela Crkva, Crveni Krst, Dobrovoljno davanje krvi


Vesti online / Vesti / Srbija / Unmik policija prekoračila ovlašćenja\nUNMIK policija kršila ovlašćenja tokom demonstracija u Prištini\nReč je o slučaju koji se odnosi na postupanje Unmik policije prilikom demonstracija u Prištini 10. februara 2007. koje je organizovalo Samoopredeljenje.\n* "Srbija želi veću ulogu UNMIK-a na Kosovu"\n* "Priština je kriva za neregularnosti"\n* "Ako pregovori zapnu, pozvati UN"\n* "Unmik podbacio, nije radio svoj posao na KiM"\nKomisija podseća da su kao posledica delovanja policije ubijeni Mon Baljaj i Arben Dželjadini, dok su teže ranjeni Zenelj Zenelji i Mustafa Nerjovaj.\nKomisija je ustanovila da je sila primenjena u intervenciji policije bila nesrazmerna i da nije bila neophodna čime je prekršen član 11. Evropske konvencije o ljudskim pravima.\nKomisija je dala preporuku da Unmik javno prizna svoju odgovornost i uputi javno izvinjenje žaliocima, kao i da preduzme korake u cilju isplate adekvatne naknade za moralnu štetu koju su pretrpeli.\nSavetodavna komisija preporučuje i novu istragu u ovom predmetu i da Unmik pruži pomoć istražiteljima u skladu s rezolucijom Generalne skupštine UN 66/93 o krivičnoj odgovornosti zvaničnika i eksperata UN u misiji.\nKomisija takođe smatra da Unmik treba da preduzme korake pred nadležnim organima kako bi osigurao da se u mirovnim operacijama UN svi pripadnici civilne policije pridržavaju i poštuju međunarodne standarde ljudskih prava.


Španski mediji, naročito oni iz pokrajine Katalonije već neko vreme pišu o promenama u evropskoj košarci i "prizivaju" odlazak prvog čobveka Evrolige Đordija Bertomeua a po svemu sudeći to će se konačno i ostvariti.\n- NBA i FIBA su počeli pregovore o stvaranju NBA Evrope. Odnosno, evropske divizije. Pregovori idu u odličnom pravcu i ovaj projekat bi mogao da vidi svetlost dana vrlo brzo - piše u tekstu.\nZVEZDA KROZ PAKAO DO ELITE Rađen: Ova ekipa je zaslužila da se oproba u najjačem takmičenju\nPREMINUO MILAN ANĐIĆ: Napustio nas jedan od voditelja legendarne emisije "Vreme sporta i razonode"\n21. 10. 2021. u 19:43\n📌 La #NBA ve la división europea como su quinta competición tras NBA, WNBA, Liga de Desarrollo y NBA África\n💥 Si de la NBA depende, este acuerdo puede ponerse en marcha ya en la próxima temporadahttps://t.co/5p0wjwwFLK — MARCA (@marca) October 21, 2021\nPotom dodatno objašnjavaju o čemu se tačno radi.\n- Znači li ovo da ćemo gledati meč Fenerbahčea i Lejkersa na primer? Ne. Ovo znači da bi NBA Imao kontrolu nad evropskom divizijom kao što recimo imaju NBA u Africi. Sve zavisi od NBA, ali bi moglo da krene sledeće sezone - navodi se u tekstu.\nSve ovo su ubrzale priče o odlasku Đordija Bertomeua koji bi mogao na kraju ove sezone da napusti svoju poziciju, a sa njim bi u istoriju mogla da ode i Evroliga.\n- Svi su oprezni, ne žele da naprave grešku u koracima kao što je bilo stvaranje Superlige u fudbalu, posebno pošto je ovo veliki projekat. Komesar NBA lige Adam Silver je već poslao pismo Bertomeuu i objasnio mu je svoje namere o stvaranju evropske divizije u kojoj bi igrali najbolji klubovi Starog kontinenta - piše Marka.\nInače, ovo nije prvi put da se spominje ovako nešto. Probali su nešto slično 2012. godine kada je tadašnji komesar NBA Dejvid Štern želeo da napravi sličan projekat. Tada im nije uspelo, videćemo hoće li sada biti uspešniji.\nkošarka Evroliga NBA Sport Đordi Bertomeu


Putarina donijela još 16,64 miliona -\nBanjaluka - Prvi mjesec primjene izmijenjenog Zakona o akcizama BiH donio je rast prihoda od putarina za dva i po puta, odnosno 16,64 miliona KM u odnosu na isti mjesec prošle godine.\n- U februaru ove godine od posebne putarine prikupljeno je 25,87 miliona za razliku od istog mjeseca 2017, kada su prikupljeno 9,22 miliona maraka - rekao je načelnik Odjeljenja za komunikacije Uprave za indirektno oporezivanje (UIO) BiH Ratko Kovačević.\n- Čekamo sjednicu Upravnog odbora UIO koji će donijeti odluku o raspodjeli tih sredstava, odnosno koliko će novca pripasti putarskim preduzećima RS, FBiH i Brčko distriktu - pojasnio je Kovačević.\n- Prirodno je da prihodi budu uvećani nakon što su povećani nameti. Sada je ključno da taj novac bude ulagan za izgradnju putne infrastrukture kako je ranije rečeno prilikom donošenja izmjena Zakona o akcizama - rekao je ekonomista Goran Radivojac.\n- Poskupljenje goriva već je donijelo nove prihode budžetima, a budući da je februar najkraći mjesec u narednom periodu se može očekivati skok prihoda od po 19 ili 20 miliona maraka po mjesecu. Prikupljeni novac je, nažalost, veliko opterećenje za građane i privredu - rekao je Pavlović i dodao da će vrijeme pokazati da li je bilo opravdano opterećenje građana za izgradnju autoputeva i puteva i da li će novac biti namjenski potrošen.


Vest Hem suspendovao direktora zbog rasizma\nEngleski premijerligaš suspendovao je i optužio za rasizam direktora Tonija Henrija jer je insistirao da klub iz Londona ne dovodi afričke fudbalere. Engleski premijerligaš Vest Hem suspendovao je i optužio za rasizam direktora Tonija Henrija jer je… »\nBritanski poslanik podneo ostavku zbog kašnjenja na sednicu (video)\nLord Bejts, član gornjeg doma britanskog parlamenta, takozvanog Doma lordova, zapanjio je svoje kolege kada je objavio da planira da podnese ostavku jer je zakasnio na sednicu parlamenta. Lord Bejts, član gornjeg doma britanskog parlamenta, takozvanog… »\nNovosti saznaju Madrid: Kosovo u EU samo kao region Srbije!\nŠpanija poslala seriju komentara evropskim partnerima sa argumentima protiv prijema lažne samoproglašene države. Madrid: Do Unije mogu isključivo kao regija pod posebnom upravom. ŠPANIJA se odlučno protivi bilo kakvom vidu naznaka državnosti u… »


RTS :: Novi Sad, ulična akcija povodom Svetskog dana nestale dece\nDruštvo Novi Sad, ulična akcija povodom Svetskog dana nestale dece\nNovi Sad, ulična akcija povodom Svetskog dana nestale dece\npetak, 25. maj 2018, 19:24 -> 19:42\nMeđunarodni dan nestale dece obeležen je uličnom akcijom u centru Novog Sada. Jedan od organizatora, Igor Jurić iz Fondacije "Tijane Jurić", istakao je da je cilj da se podigne svest o veličini i važnosti problema nestale dece.\nJurić je rekao i da je ovaj dan značajan za fondaciju, imajući u vidu da pokušava da smanji broj nestale dece i da ubrza proces njihovog pronalaženja.\n"Želimo da na ovaj način ukazemo na problem i ubrzamo pronalaženje te dece, a samim tim i pomognemo da se ona što bezbednije vrate kući. Još uvek ne znamo gde je veliki broj dece. Kao društvo na takve stvari brzo zatvaramo oči i ja želim da tu svest podignemo na neki viši nivo", poručio je Jurić.\nPodsetio je na osnivanje Registra nestalih lica koji je dostupan porodicama nestalih, ali i svim drugim građanima Srbije koji mogu aktivno da se uključe u potragu.\nPovodom Svetskog dana nestale dece, Fondacija "Tijana Jurić" pokrenula je i kampanju "Nestali ne smeju biti nevidljivi", a Igor Jurić objasnio je da je slogan takav jer se za najveći broj nestale dece još uvek ne zna.\n"Ministarstvo mora da nam pomogne tako što će nam ta lica dati da možemo da ih stavimo u registar i tako svi zajedno kao društvo da ih tražimo", rekao je Jurić.\nPolicijski savetnik iz Uprave kriminalističke policije Ministarstva unutrašnjih poslova Srđan Ilić podsetio je da je to ministarstvo potpisalo Memorandum o saradnji sa Fondacijom "Tijana Jurić" i naglasio da su MUP i ta fondacija na istom zadatku, a to je unapređenje procedure postupanja prema maloletnim licima i traganje za istima.\nDodao je da je u toku prošle godine prijavljeno 1.336 nestale dece od čega je, kako kaže, pronađeno 1.326.\nU akciji, koju su organizovali Fondacija, Festival "Danubius Food Planet" i Grad Novi Sad, učestvovala je i neformalna grupa građana "Dva minuta tišine", čiji članovi su nosili transparente sa porukama da se nestala deca pronađu što pre.\nManifestacija je završena simboličnim puštanjem belih balona u nebo sa ispisanim porukama za nestalu decu koja još nisu pronađena.\n1 Konkurs za javne radove za osobe sa invaliditetom\n2 Prerano u svetu odraslih\n3 Može li Srbija da postane startap centar Balkana?\n4 Granata u dvorištu Ambasade Velike Britanije\n5 Pretnja po bezbednost, na KiM 200.000 komada ilegalnog oružja